Lokalne vesti - Sreda 03.06.2020 - 11:12\nGradonačelnik Vranja Slobodan Milenković i gradski većnik Nenad Đorđević priredili su prijem za delegaciju Sportskog saveza Srbije (SSS) koju su predvodili generalni sekretar Goran Marinković i pravni savetnik profesor Nenad Đurđević.\nRazgovaralo se o daljem unapređenju sporta u gradu FOTO: vranje.org.rs\nSastanku, na kome je bilo reči o stanju sporta u gradu i o daljoj saradnji u oblasti sporta, prisustvovao je i član Upravnog odbora SSS Slađan Stanojković.\nNa prijemu se, između ostalog, razgovaralo i o planiranim aktivnostima na daljem unapređenju sporta u gradu.\nPrema rečima gradonačelnika Slobodana Milenkovića, cilj lokalne samouprave je da ima što više dece koja se bave rekreativnim sportom, jer se na taj način podstiču zdrave životne navike, a Grad će uvek podržati sve sportske događaje i manifestacije.\nOn je dodao da će se nastaviti sa ulaganjem u razvoj sporta i unapređenje sportske infrastrukture u seoskim sredinama, kao i u gradu.\nPredstavnici Sportskog saveza Srbije istakli su da će se i u narednom periodu nastaviti sa pružanjem podrške i pomoći za razvoj sporta u Pčinjskom okrugu.\nŠon Koneri - vila na litici u stilu Džejms Bonda VIDEO\nAko ovog leta budete nosili dvodelni kupaći, neka on bude sa visokim strukom\nPartizan uskoro potpisuje novog Amerikanca\n03.06.2020. , 15:36\nIzgleda svi gi boli grlo.... Iman nešto ispod bradu...\nMilenković: Vranje prolazi kroz VEOMA TEŽAK PERIOD (VIDEO)\nKonstitutivna sednica Skupštine Vranja u avgustu\nSastav mosta kod Vranja pretnja bezbednosti u saobraćaju\nZa ulazak u Severnu Makedoniju neophodan NEGATIVAN TEST NA KORONU


Predsednik Rusije Vladimir Putin i predsednik Srbije Aleksandar Vučić u zgradi Predsedništva Srbije\nUz zahvalnost za topli doček, predsednik Ruske Federacije Vladimir Putin izjavio je danas u Beogradu da mu je jako drago što ima mogućnost da poseti prijateljsku i bratsku Srbiju i da razgovara o onome što je urađeno.\nPutin je jutros doputovao u Srbiju, a na aerodromu ga je dočekao predsednik Srbije Aleksandar Vučić. Nakon toga, dva predsednika su položili vence na Groblju oslobodilaca Beograda, a svečani doček gostu iz Rusije priređen ispred Palate Srbija.\nDoček za ruskog predsednika ispred Palate Srbija\nPutin i Vučić su se zadržali oko sat vremena u direktnom razgovoru, posle kojeg je održan plenarni sastanak delegacija Srbije i Rusije i potpisivanje velikog broja sporazuma između predstavnika dve zemlje.\nU prvoj izjavi po dolasku u Beograd, predsednik Rusije se zahvalio je građanima Srbije na toplom prijemu, koji je video na ulicama dok je dolazio. Po njegovoj oceni, duhovna bliskost dva naroda rezultirala i saradnjom:\n"U porastu je robna razmena i skoro je dve milijarde dolara. Jako je prijatno da naši odnosi postaju sve više i više diversifikovani. Saradnja prednjači u oblastima infrastrukture i energetike, a ima i novih pravaca koji se razmatraju i o kojima će se i danas razgovarati", rekao je Putin posle razgovora sa Vučićem.\nI predsednik Srbije se složio sa ocenom da trgovinska razmena dve zemlje napreduje, da se uvoz i izvoz povećava u ozbiljnim procentima, ali da, kako je rekao, napreduju i odnosi u ostalim sferama društvenog života.\nVučić se u obraćanju Putinu, zahvalio i na tome što je Beograd uvek mogao da računa na rusku podršku u međunarodnim odnosima:\n"I hoću na kraju da vam se zahvalim za svu podršku koju pružate nezavisnosti Srbije, očuvanju teritorijalnog integriteta Srbije. Uvek smo mogli da računamo na rusku podršku, i onoliko koliko je Srbija teritorijalno, i po broju stanovnika mala, mislim da je Rusija uvek mogla da računa da ima saveznika u Srbiji", istakao je Vučić.\n"Rusija jedan od najvećih investitora u privredu Srbije"\nU Beogradu je održan i plenarni sastanak delegacija Rusije i Srbije, na kojem su učestvovali članovi vlada dve zemlje. Tom prilikom Putin je rekao da je Rusija jedan od najvećih investitora u privredu Srbije i da se odnosi dve zemlje razvijaju u mnogo smerova:\n"Sve ozbiljniju ulogu igraju i humanitarne, kulturne veze i obrazovanje, a sarađujemo u vojnoj oblasti. Kada govorim o saradnji u vojnoj oblasti, vi znate da ne samo da isporučujemo vojnu tehniku, već i kupujemo iz Srbije, između ostalog, i borbenu tehniku", rekao je ruski predsednik.\nNa zajedničkoj konferenciji za novinare koju su održala dva predsednika, Vladimir Putin je rekao da Rusija u potpunosti deli zabrinutost Srbije i srpskog naroda u vezi sa Kosovom. On je istakao da se Rusija zalaže za obostrano prihvatljivo rešenje i dodao da je Priština preduzela neke jednostrane poteze, kao što je formiranje Vojske Kosova, što je prema njegovim rečima, kršenje Rezolucije 1244 UN.\nPredsednik Srbije je istakao da su pregovori sa Kosovom vođeni dok takse nisu bile uvedene, pod okriljem EU. Što se tiče Rusije, bez Rusije i njene snage u SB UN jasno je da nikakavg rešenja neće biti. Pre svakog rešenja ja ću se posavetovati sa predsednikom Putinom, dodao je Vučić:\n"Upoznao sam ga sa svime što se događa oko Kosova i Metohije, obavestio ga o protivpravno uvedenim taksama koje albanske vlasti sprovele protiv Republike Srbije. Obavestio sam ga i o osnivanju takozvane Vojske Kosova suprotno rezuluciji 1244, i čini mi se da smo i po tom pitanju i u tom pogledu dobili značajnu podršku od predsednika Putina", rekao je Vučić.\nPovećanje isporuke gasa\nTom prilikom Putin je najavio da Gazprom planira da poveća isporuku gasa na 3,5 milijarde kubnih metara, da se planira proširenje Banatskog dvora na 750 kubnih metara, kao i ulaganje od milijardu i 400 miliona dolara u Srbijagas.\nNajavljeno je i da će Rusija vratiti Srbiji 166. stranicu Miroslavljevog jevanđelja, kao i da će Moskva dati još pet miliona evra za Hram Svetog Save.\nRuski predsednik dodelio je srpskom predsedniku Orden Aleksandra Nevskog\nKako je ranije najavljivano u javnosti, današnju posetu Vladimir Putin iskoristio da srpskom predsedniku uruči Orden Aleksandra Nevskog, kao iskrenom pristalici najtešnjih i najtoplijih odnosa sa Rusijom. Istovremeno, Vučić je Putinu poklonio štene šarplaninca.\nKonačno, večeras je Putin posetio Hram Svetog Save u Beogradu, gde su ga, uz hiljade građana okupljenih na platou ispred hrama, dočekali poglavar Srpske pravoslavne crkve patrijarh Irinej i predsednik Srbije Aleksandar Vučić. Dočekan zvonima, Putin je sa Vučićem u kripti hrama upalio sveću.\nSkup podrške ruskom predsedniku Putinu u centru Beograda\nInače, povodom dolaska ruskog predsednika, u više gradova u Srbiji su lokalne samouprave i odbori SNS-a organizovale putovanja u Beograd na doček Vladimira Putina. Kako je rekao i predsednik Srbije Aleksandar Vučić oko 30.000 građana bilo je na ulicama Beograda.


Privredno pravo - Advokatska kancelarija Žigić\nPRIVREDNO PRAVO Kako registrovati preduzeće\nPrivredno pravo u Srbiji uređeno je donošenjem nekoliko zakona među kojima glavno mesto ima Zakon o privrednim društvima.\nPrivredno pravo se sastoji od nekoliko zakona, a glavno mesto zauzima Zakon o privrednim društvima. Njime se regulišu forme u okviru kojih se obavlja privredna delatnost. Obično je reč o preduzetničkoj i formi privrednih društava.\nPrivredno pravo ima važnu ulogu pri osnivanju kompanije\nPrivredna društva su najčešće ortačka, komanditna, društva kapitala i akcionarskog društva. Osnivanje privrednog društva je vrlo složen proces i od njega zavisi ostvarivanje poslovnih rezultata. Na dobre rezultate utiče nekoliko faktora od izbora forme privrednog društva, poslovnog imena, do delatnosti, ali i visina osnovnog kapitala, načina upravljanja i odlučivanja. Ukoliko imate bilo kakve dileme u vezi sa osnivanjem preduzeća, advokat je tu da vam pomogne kroz savete i pravnu asistenciju, a kasnije i kroz izradu pravnih akata.\nPrivredno pravo u direktnoj vezi sa APR-om\nTreba imati u vidu da osnivanje privrednih društava radi Agencija za privredne registre, a ovaj postupak je veoma složen i iziskuje odlično poznavanje svih zakonskih procedura. Sve u vezi sa tim, dobićete u našoj advokatskoj kancelariji koja vam nudi kompletnu pravnu asistenciju prilikom osnivanja privrednih društava, ali i prilikom gašenja odnosno likvidacije. Da bi se otvorilo preduzeće, preduslov je da se izradi osnivačko – konstitutivni akt. Osnivački akt mora da se sačini u pisanoj formi, a potpisi osnivača se overavaju kod javnog beležnika. Privredna društva se osnivaju putem prenosa akcija.\nPrivredno pravo u „malom prstu“ advokata\nU zavisnosti od forme ovaj prenos može da bude manje ili više pravno ograničen. Kada je reč o ortačkom i društvu sa ograničenom odgovornošću, poslovni partneri imaju pravo preče kupovine udela. Sa druge strane, kod akcionarskih društava, akcije mogu da se prenose na treće lice, osim u slučajevima ako nisu ustanovljena ograničenja statutom. Prenos udela može biti bez ili sa naknadom, a uvek se realizuje zaključivanjem ugovora o prenosu udela. Ovaj ugovor se zaključuje u pisanoj formi, pri čemu se sve mora overiti kod javnog beležnika. Naša advokatska kancelarija se bavi osnivanjem svih vrsta privrednih društava, izradom ugovora, izrada statuta, zastupanjem u privrednim sporovima. Takođe bavimo se i podnošenjem predloga za otvaranje stečaja, zastupanjem kod stečajnog postupka i svim ostalim stvarima koja se tiču ovog zakona.


Zasadi soje i suncokreta u dobrom stanju – AGRO VESTI by agronews.rs\nHome agro danas Zasadi soje i suncokreta u dobrom stanju\nJul 10, 2020 | agro danas, Aktuelno, Cene, Poljoprivreda, Srbija, Teme, Tržište, Usevi, Vesti\t|\n“Soja dobro izgleda, možemo reći da deluje obećavajuće. Naredni period, faza formiranja i nalivanja zrna, može biti kritičan, ali ukoliko padne dovoljno kiše od 15. jula do 15. avgusta, možemo da se nadamo zadovoljavajućim prinosima”, navodi savetnik za tehnologiju gajenja na Odeljenju za soju na Institutu za ratarstvo i povrtarstvo Novi Sad, Vojin Đukić.\nParcele pregledajte lupom\nUkazuje da su u prethodnom periodu primećene grinje, te da bi ratari trebalo da obrate pažnju da li ih imaju na svojim parcelama.\n“Grinje treba suzbijati akaricidom. Najbitnije je uočiti ih na vreme tako da se ne mora tretirati cela površina. Pošto one napadaju sa oboda njive i kreću se ka unutrašnjosti, trebalo bi ih primetiti pravovremeno i odmah delovati. U suprotnom, mora se tretirati čitav posed”, ukazuje Đukić.\nKako se rešiti grinja u usevu soje\nObjašnjava, najbolje je pregledati zasad lupom, ali, dodaje, grinje se mogu uočiti i golim okom. Trebalo bi, dodaje, pogledati naličje lista i obratiti pažnju na starije listove, te ukoliko imaju sivu boju i formiraju paučinastu strukturu, odmah tretirati akaricidom.\n“Po terenu se pojavljivalo žućenje donjih listova soje upravo zbog vrućeg vetra koji je u kombinaciji sa visokim temperaturama, iznad 30 stepeni. Međutim, to neće toliko uticati na prinos zato što soja ima više lisne mase nego što je potrebno da iznese prinos”, navodi ovaj stručnjak.\nI ove godine se očekuju dobri prinosi\nProšla godina, zaključuje, bila je odlična po pitanju roda i kvaliteta, a prinosi su bili oko tri tone po hektaru. Trenutno se soja u našoj zemlji nalazi na površini od 220.000 hektara.\n“Po podacima Poslovne zajednice za industrijsko bilje, došlo je do smanjenja površina pod suncokretom u Srbiji te bi sada trebalo da se pod ovom uljaricom nalazi oko 200.000 hektara za razliku od prošle godine kada je pod suncokretom bilo oko 220.000 hektara. Međutim, to je dosta rana procena, da li je to zaista tako moraćemo da utvrdimo u kasnijem periodu kada uporedimo sa podacima Republičkog zavoda za statistiku kada budu izašli”, navodi Miklič.\nCena diktira tempo proizvodnje?\nRazlog smanjenju prinosa, ocenjuje, mogla bi biti prošlogodišnja cena koja je bila nešto niža ističući da na to utiče povećanje površina pod suncokretom u drugim zemljama.\n“Povećava se proizvodnja suncokreta u svetu. Prinosi u našoj zemlji su stabilni, to je oko tri tone po hektaru, što je u evropskim razmerama dobro. Moguće je da je došlo do smanjenja površina u Srbiji zbog cene koja je niža, a niža je jer se povećavaju površine u svetu”, smatra on.\nGovoreći o stanju useva u ovom trenutku, Miklič je ocenio da su u veoma dobrom stanju. Suncokret je, kako kaže, u fazi cvetanja pa prema sadašnjem izgledu sklopova, ima potencijala za dobar rod.\n“Usevi su prilično čisti kada su u pitanju korovi i to je između ostalog zato što u Srbiji dominiraju tehnologije gajenja hibrida otpornih na pojedine grupe herbicida. Žitarice su u dobroj kondiciji. Većeg napada bolesti nije bilo ove godine, to nije primećeno, bilo je sporadično na nekim parcelama gde su bile obilne padavine. Generalno gledajući, ako je sejan u redovnom roku setve, u dobrom je stanju”, ukazuje Miklič.\nDodaje da mu je potrebno manje padavina u toku cvetanja i ne previše toplo vreme, kako bi moglo da dođe do oplodnje.\n“Taj period cvetanja dobro prolazi za sada. Ako bi sada bilo više kiše, to bi moglo da uzrokuje neke pojave bolesti u kasnijim periodima. Suncokretu je potrebno da nakon cvetanja bude toplo i suvo i da ne bude mnogo padavina jer je to biljka koja je podložna većem broju obolenja”, napominje on.\nBiljne bolesti kod njega mogu se izbeći pre svega poštovanjem plodoreda odnosno da se na istoj parceli ne gaji najmanje četiri godine. Dodaje da bi bilo dobro da se suncokret takođe ne uzgaja iza soje i uljane repice jer su to uljarice kod kojih se javljaju iste bolesti kao i kod njega.\nNapominje da je veoma važno obaviti žetvu na vreme. “Svako kašnjenje sa žetvom uzrokuje gubitke u prinosu zbog poleganja, razvoja bolesti u kasnijim fazama, osipanja zrna tako da čim se steknu uslovi treba ući u žetvu, ne sme se čekati da suncokret prezri”, napominje Miklič.


World Cyber Games 2010 Srbija je počeo World Cyber Games 2010 Srbija je počeo – Personal magazin\nWorld Cyber Games 2010 Srbija je počeo\nOdabirom igara koje ćemo igrati ove jeseni u Beogradu, WCG u Srbiji je i zvanično počeo. Podsetimo, posetioci stranica www.wcg-adria.com/serbia su u mesec dana dugoj anketi odlučili da će se 28.…\nOdabirom igara koje ćemo igrati ove jeseni u Beogradu, WCG u Srbiji je i zvanično počeo. Podsetimo, posetioci stranica www.wcg-adria.com/serbia su u mesec dana dugoj anketi odlučili da će se 28. i 29. avgusta u Expo Centru igrati Counter Strike i Warcraft.\nPrijave za ovaj službeni deo turnira počinju od 14. juna –mogu se prijaviti svi državljani Republike Srbije koji ispunjavaju starosne granice za odabrane igre, ispunjavanjem obrasca koji će biti objavljen na web stranicama www.wcg-adria.com/serbia i uplatom odgovarajuće kotizacije. Prijave će trajati do 1. avgusta 2010. ili do popunjavanja dostupnog broja mesta.\nPodsećamo takođe da do 27. juna na web stranicama WCG-a traje glasanje za nosioca baklje WCG-a u regiji – baklja ove godine u Evropi prolazi kroz Nemačku , Srbiju i Italiju.\nOrganizacioni tim WCG Adria intenzivno radi iza kulisa kako bi sve bilo spremno za nacionalno finale, ali i događaje kojima ćemo ga popratiti. Na našim web stranicama uskoro slede nagradne igre organizovane u saradnji sa partnerskim kompanijama u kojima će svi zainteresovani posetioci imati priliku da uz malo truda i sreće osvoje vredne nagrade.\nPočetkom jula organizovaćemo i najavne manifestacije na kojima će se svi zainteresovani moći upoznati sa turnirom i probno zaigrati neke igre i za to biti nagrađeni od strane naših partnera.\nPartneri WCG-a u Srbiji ove godine su Samsung, Coolemaster, Microsoft i ComputerLand.\nWorld Cyber Games 2010 Srbija je počeo was last modified: June 11th, 2010 by Redakcija\nWCGWorld Cyber GamesWorld Cyber Games 2010\nShavlik se pridružuje Microsoft timu


ČORDAŠ-MILIVOJEVIĆ: DOGOVOREN NASTAVAK SARADNjE SA SRBIMA U MOSTARU - Top Portal\nNaslovnica Vijesti BiH ČORDAŠ-MILIVOJEVIĆ: DOGOVOREN NASTAVAK SARADNjE SA SRBIMA U MOSTARU\nČORDAŠ-MILIVOJEVIĆ: DOGOVOREN NASTAVAK SARADNjE SA SRBIMA U MOSTARU\nVršilac dužnosti direktora Republičkog sekretarijata za raseljena lica i migracije Davor Čordaš u Banjoj Luci se sastao sa zamjenikom predsjednika Gradskog vijeća u Mostaru Veliborom Milivojevićem.\nMilivojević je na sastanku iznio sve probleme s kojima se susreću Srbi povratnici u Mostaru i naveo koje su to prioritetne potrebe i projekti na kojima treba raditi kako bi im se pomoglo i od strane institucija iz Republike Srpske i od strane Hercegovačko-neretvanskog kantona.\nOn je istakao da na području grada Mostara po posljednjem popisu stanovništva živi oko 4300 Srba i da još uvijek postoji velika potreba za ulaganjem u srpsku zajednicu, te da najveću podršku i oslonac imaju u institucijama Republike Srpske i Srbije. Takođe se zahvalio na dosadašnjoj pomoći i ulaganju u opštine u ovom kantonu.\nNa sastanku je dogovorena dalja saradnja i pomoć kroz redovan program rada koji Sekretarijat donosi svake godine, a koji se finansira iz budžeta Republike Srpske.\n„Jedan od važnih faktora povratka u prijeratna mjesta stanovanja je i ulaganje u infrastrukturne projekte, vjerske objekte, društvene domove kako bismo toj kategoriji stanovništva obezbijedili održivi povratak i ostanak prije svega“, rekao je Čordaš.\nTakođe je istakao da je Republički sekretarijat za raseljena lica i migracije i u prethodnom periodu vodio računa o srpskim povratničkim porodicama u Hercegovačko-neretvanskom kantonu i da će i dalje nastaviti, putem javnih poziva koje Sekretarijat svake godine raspisuje, da pomaže ove porodice kako bi im olakšali ostanak i obezbijedili jednake uslove života sa svim građanima na ovim prostorima.\nIz Sekretarijata podsjećaju da je krajem prošle godine v. d. direktora Sekretarijata Davor Čordaš s parohom stolačkim i dabarskim Ratkom Zupcem potpisao sporazum o finansiranju izgradnje parohijskog doma u Stocu, za koji je Vlada Srpske odobrila 50.000 KM.\nOvaj sporazum je potpisan u Društvenom domu u mostarskom naselju Ortiješ čiju je izgradnju, takođe, finansirala Republika Srpska.\nČordaš je na sastanku s Milivojevićem rekao da će Vlada Republike Srpske učestvovati u ovom projektu do kraja, odnosno, da će se preći na drugu fazu radova koji podrazumijevaju pokrivanje objekta i unutrašnje radove kako bi se dom što prije završio, a Sekretarijat će obezbijediti potrebna finansijska sredstva.\nPrethodni članak“NEĆEMO PLAĆATI CIJENU RATA” Orban poručuje da Mađarska bez ruskog gasa i nafte ne može da funkcioniše\nNaredni članakAustrija obustavlja obaveznu vakcinaciju


Trampova "nepristojna ponuda" Borisu Džonsonu - BIGportal.ba\nTrampova “nepristojna ponuda” Borisu Džonsonu\n24 Decembra, 2019 0157\nČim je Boris Džonson pobedio na izborima u Velikoj Britaniji, dobio je “nepristojnu” ponudu iz Amerike – ogroman sporazum koji je u suštini usmeren i protiv EU.\nSputnjik podseća da je predsednik SAD Donald Tramp, u svom maniru, na Tviteru čestitao britanskom premijeru na “velikoj” izbornoj pobedi koja je omogućila da “Britanija i SAD potpišu ogroman novi trgovinski sporazum” posle Bregzita”.\nKako je naveo američki lider, taj sporazum je potencijalno mnogo veći i unosniji od bilo kog sporazuma koji bi Džonson mogao da sklopi sa Evropskom unijom.\nOvu Trampovu poruku politikolog Aleksandar Pavić vidi kao nastavak njegove politike, koja, suštinski, jeste suprotstavljena Evropskoj uniji, jer Tramp smatra da EU nije saveznik Amerike, već njen konkurent, pa na nju tako i gleda.\n“Bez obzira na to kako će na kraju da izgleda taj sporazum između Amerike i Velike Britanije, Tramp unapred fingira da će to da bude mnogo bolje za Veliku Britaniju nego bilo koji sporazum koji su imali sa EU. Jednostavno, to je deo njegove, da kažemo, borbe protiv Evropske unije. Naravno, Tramp na neki način pomaže Borisu Džonsonu, jer oni jesu saveznici na nekom višem nivou, u smislu da su obojica skloniji nekoj vrsti nacionalizma i suverenizma i obojicu liberalni establišment smatra populistima”, ocenjuje Pavić.\nTrampu je potreban uspeh\nU isto vreme, dodaje Pavić, američkom predsedniku je potrebno da u predizbornoj kampanji ima još jedan uspeh sa kojim će da maše.\n“Posle ovog delimičnog uspeha u postizanju prve faze trgovinskog sporazuma sa Kinom, kao i nedavno ratifikovanog novog sporazuma između SAD, Kanade i Meksika, ako Tramp može da pokaže da je uspeo da postigne i veliki trgovinski sporazum sa Velikom Britanijom, to je nešto što će sasvim sigurno vešto uspeti da iskoristi”, primećuje Pavić.\nTako da je ovim, ukazuje Pavić, zapravo spojeno nešto lepo i nešto korisno za prvog čoveka SAD. “Lepo je to što će Evropska unija da bude slabija i što on sada praktično likuje nad time što je jedna važna zemlja izašla iz EU, a korisno je to što će moći to da prikaže i kao svoj uspeh. Takođe, moći će da pomogne svom prijatelju Borisu Džonsonu, bar retorički, u političkim borbama unutar same Velike Britanije”, kaže Pavić.\nTramp u Džonsonu vidi sebi srodnog\nTrampova čestitka Džonsonu, kojom je praktično omalovažio EU, nije iznenađenje ni za politikologa doktora Srđu Trifkovića. On za Sputnjik kaže da predsednik Tramp u Borisu Džonsonu prepoznaje sebi srodnog “lošeg dečka” u društvu Evropske unije, koja je politički korektna i orijentisana ka multilateralizmu.\nI jedan i drugi su, kako navodi, svaki na svoj način, “nevaljali momci” u globalističkom društvu koje ima svoju prestonicu u Briselu.\n“Britanija svakako izlazi iz EU, jer je Boris Džonson dobio većinu od 320 poslaničkih mesta i ima odrešene ruke. Njemu u tom smislu nije potrebna podrška Trampa. Naravno, ta je podrška dobrodošla, ali posle ovoga što se događa sa ’bregzitom‘, pametni pacovi beže sa broda koji tone, jedino jako glupi pacovi još žele da se na njega popnu”, primećuje Srđa Trifković.\nMotorola odlaže Razr, razlog – prevelika tražnja\nPowerColor predstavlja prvu Radeon RX 5700 ITX grafičku kartu\nLuka Nižetić isklesanim tijelom mami uzdahe, reagovale i poznate dame


Bin Salman pod novim pritiskom zbog hakerskog napada na Bezosa | Tacno.net\nAutor 👤RSE 24.1.2020. u 09:26\nNavodi izvestilaca Ujedinjenih nacija o mogućoj umešanosti saudijskog prestolonaslednika Mohameda bin Salmana u hakerski napad na šefa Amazona i vlasnika Vašington posta (The Washington post) Džefa Bezosa (Jeff Bezos) povećale su pritisak na de fakto vladara Saudijske Arabije posle ubistva kolumniste tog lista Džamala Kašogija koje je takođe povezivano sa saudijskim princom, pišu svetski mediji.\nStručnjaci UN pozvali su američke i druge vlasti da hitno ispitaju navode da je saudijski prestolonaslednik umešen u hakerski upad u Bezosov telefon, navodi Rojters (Reuters).\nSpecijalni izvestioci, Anjes Kalamar (Agens Calamard) i Dejvid Kej (David Kaye), rekli su u sredu da imaju informacije koje ukazuju na “moguću umešanost” Bin Salmana u navodni sajber napad 2018, pozivajući se, kako ukazuje Rojters, na forenzički izveštaj kompanije FTI Konsalting (FTI Consulting) koji je tražio sam Bezos.\nKalamar, specijalna izvestiteljka za vansudska ubistva koja je već istraživala ulogu saudijske vlade u ubistvu Kašogija, i Kej, specijalni izvestilac za slobodu izražavanja, naveli su da veruju da je napad izveden “u naporu da se utiče na, ako i ne ućutka, izveštavanje Vašington posta o Saudijskoj Arabiji”.\nIzveštaj FTI konsaltinga navodi sa “srednjom do visokom pouzdanošću” da je milijarderov telefon hakovan preko video fajla koji je poslat 1. maja 2018. s Votsap (WhatsApp) naloga koji je koristio saudijski prestolonaslednik. Posle primanja video snimka, navodi se u izveštaju, došlo je do “neobične i ekstremne promene” u ponašanju Bezosovog telefona, s 300 puta povećanom količinom podataka koja je odlazila iz telefona.\nSaudijski ministar spoljnih poslova Farhan al Saud odbacio je kao apsurdne navode da je prestolonaslednik umešan u hakovanje Bezosovog telefona, ukazuje Rojters uz ocenu da bi navodi mogli naškoditi reputaciji Saudijske Arabije kod stranih sila i investitora.\nAmerički tabloid i Saudijci\nFTI je pokrenuo istragu prošle godine pošto su procurele Bezosove privatne informacije, dok, prema izvorima, i američki federalni istražitelji vode istragu zbog navoda šefa Amazona da su mu čelnici tabloida Nešnal inkvajerer (National Enquirer) pretili “iznudama i ucenama”, navodi Vašington post.\nBezos je prošle godine rekao da je kompanija Amerikan midija (American Media Inc), vlasnik Inkvajerera, pretila da će objaviti fotografije njegovih genitalija ako javno ne bude rekao da prethodni tekst tabloida o njegovoj vanbračnoj aferi nije motivisan vezama tabloida s predsednikom Donaldom Trampom (Trump), navodi list, dodajući da su Tramp i direktor Amerikan midija višegodišnji prijatelji i da je ta kompanija priznala da je platila dvema ženama koje su tvrdile da su imale afere s Trampom.\nU izveštaju FTI-ja je zaključeno da je Bezosov uređaj kompromitovan “možda preko oruđa koje je dobavio Saud al Katani”, koji je vodio hakerske napade za saudijsku vladu, kao i masivnu onlajn kampanju protiv Bezosa, Amazona i Vašington posta, navodi taj list, ukazujući da se navodni napad na Bezosov telefon dogodio pet meseci pre Kašogijevog ubistva 2018. koje je CIA povezala sa saudijskom vladom. Ministarstvo finansija SAD je kaznilo Katanija zbog njegov uloge u “delu planiranja i izvršenja” Kašogijevog ubistva, dok su saudijski tužioci naveli da nema dovoljno dokaza protiv njega.\nFTI navodi da je Katani kupio 20 odsto vlasništva u kompaniji Haking tim (Hacking Team) koja je radila na razvijanju metoda za zaražavanje telefona slanjem video fajlova preko Votsapa, navodi Vašington post i ističe da FTI nije uspeo da nađe malver na Bezosovom telefonu, ali da je zaključio da ogromna količina odlazećih podatak posle dolaska video fajla, ukazuje na napad. Stručnjaci ocenjuju da to nije konkluzivan dokaz, ali da jeste veoma sumnjivo.\nU mesecima posle upada u telefon, Bezos je dobio dve poruke s prestolonaslednikovog naloga koje izgleda pokazuju da je onaj ko je slao poruku imao pristup Bezosovim privatnim informacijama. U novembru 2018. dva meseca pre nego što je tabloid Nešnal inkvajerer objavio da Bezos ima vanbračnu aferu s bivšom televizijskom voditeljkom Loren Sančez (Lauren Sanchez), Bezos je na telefonu dobio fotografiju žene koja liči na Sančez s pratećim tekstom: “Svađa sa ženom je kao čitanje sporazuma o dozvoli korišćenje softvera. Na kraju ignorišeš sve i klikneš prihvatam”. U to vreme, nije bilo javnih izveštaja o problemima u Bezosovom braku.\nOptužbe protiv Saudijske Arabije su izuzetno ozbiljne i ako su istine, ukazuju na nelegalno nadziranje globalne poslovne ličnosti koje trag vodi makar do pratnje de fakto saudijskog vladara, ocenjuje Fajnenšl tajms (The Financial Times) u uredničkom komentaru.\nMoguće je, ukazuje britanski list, da je Bezosov telefon inficiran malverom s dosad nepoznatog izvora. Čak i ako je Saudijska Arabija izvor, neovlašćeno korišćenje prestolonaslednikovog naloga se ne može isključiti, ali, ipak, naglašava Fajnenšl tajms, neuverljivo deluje ideja da je neko izvan uskog kruga prestolonaslednika mogao imati pristup.\nTe optužbe će bankarima i drugim rukovodećim biznismenima koji su se sastajali s višim saudijskim zvaničnicima ili planiraju da to urade, dati ozbiljan razlog da razmisle, i takođe će, kako navodi Fajnenšl tajms, zakomplikovati napore Rijada da pojača svoje napore za ekonomske reforme.\nPopravljanje ukaljanog imidža biće dugo i teško, ali bi, ističe britanski list, moglo početi ispunjavanjem obećanje da će odgovarati organizatori Kašogijevog ubistva, budući da prošlomesečne presude osmorici Saudijaca nose oznake nameštenog suđenja.\nPritisak na kraljevinu\nOptužbe za hakerski napad povećavaju pritisak na princa Mohameda, u suštini optužujući ga za novo kriminalno delo, dok Saudijska Arabija pokušava da prebrodi negativne medijske izveštaje o vojnoj intervenciji u Jemenu, blokadi Katara i ubistvu Kašogija, ocenjuje Njujork tajms (The New York Times), dodajući da bi optužbe mogle otežati napore prestolonaslednika da skine ljagu ubistva Kašogija.\nBin Salman je tokom svog uspona nastojao da reformiše saudijsko društvo, ali je takođe nadzirao široke mere suzbijanja disidenta kod kuće i u inostranstvu, ističe list i ukazuje da su poslednjih godina istraživači i grupe za zaštitu ljudskih prava dokumentovali slučajeve operatera koji izgleda rade za Saudijsku Arabiju i koji su upadali u komunikacione uređaje poznatih saudijskih disidenata i manipulisali društvenim medijima u toj kraljevini da ojačaju glasove koji hvale princa Mohameda i uguše kritike.\nNapad na mobilni telefon američkog državljana koji je jedan od najbogatijih biznismena na svetu bila bi očigledna eskalacija, naglašava Njujork tajms, dodajući da se upad u Bezosov telefon dogodio na početku dvomesečnog perioda sredinom 2018. kada su najmanje četiri saudijska disidenta koja žive u inostranstvu prijavila da su njihovi uređaji napadnuti tehnologijom sličnom onoj koja je korišćena protiv vlasnik Vašington posta.\nNelagoda u vezi s optužbama o hakerskom napadu je, dodaje list, pojačana usled saudijskog preuzimanja predsedavanja Grupom 20 i očekivanja da će ove godine biti domaćin samita te organizacije na kojem bi trebalo da učestvuju lideri najrazvijenijih zemalja.\nHakerski napad bi takođe mogao zakomplikovati odnose saudijske vlade s Trampovom administracijom, koja je stala uz Bin Salmana uprkos međunarodnim kritikama zbog ubistva Kašogija i proceni američkih službi da je prestolonaslednik najverovatnije bio umešan, ocenjuje Njujork tajms.\nKompanije specijalizovane za pravljenje posebnih softvera za hakovanje telefona su se umnožile poslednjih godina kako je postalo teže da se upadne u servise za razmenu poruka i kompjutera zbog snažnije enkripcije, ukazuje Volstrit džural (The Wall Street Jorunal).\nMada mnoge od tih kompanija navode da rade za bezbednosne i obaveštajne službe koje poštuju privatnost i sudske procedure, istraživači kažu da su dokumentovali nekoliko slučajeva u kojima su takav softver koristile vlade na Bliskom istoku i druge da prate borce za ljudska prava, novinare i disidente.\nAnaliza Bezosovog telefona koju je uradio FTI ukazuje da navodni napad liči na druge poznate slučajeve kada su malver postavile kompanije poput izraelske NSO grup (NSO Group), navodi list i dodaje da je Katani tražio spajver od NSO grup i jedne od njenih filijala koja je počela da snabdeva Saudijsku Arabiju oruđima za nadziranje 2017. prema ugovoru vrednom 55 miliona dolara.\nBezos je u februaru prošle godine uz optužbe protiv Nešnal inkvajerera sugerisao da su pikantne fotografije u vezi s njegovom vanbračnom aferom dobijene nelegalnim putem koji uključuje vezu vlasnika tabloida i saudijske vlade.\nSaudijski zvaničnici bliski prestolonasledniku su rekli da su bili svesni plana da se upadne u Bezosov telefon, ali ne i pokušaja da se on uceni, navodi Volstrit džurnal, dodajući da su ti zvaničnici rekli da je prestolonaslednikov medijski savetnik al Katani bio umešen u hakerske aktivnost u okviru kampanje zastrašivanja Kašogija koji je objavljivao tekstove u Vašington postu.


Đorđević: Briga o deci mora biti na najvišem nivou - Društvo - Dnevni list Danas\nPočetna » Društvo » Đorđević: Briga o deci mora biti na najvišem nivou\nMinistar za rad, zapošljavanje, boračka i socijalna pitanja Srbije Zoran Đorđević izjavio je danas, povodom Međunarodnog dana nestale dece, da briga o najmladjima mora biti na najvišem nivou i da je Srbije do sada uradila mnogo na njihovoj zaštiti.\n0Piše: Beta 25. maja 2020. 16.37\nĐorđević je, zajedno sa osnivačem Fondacije „Tijana Jurić“ Igorom Jurićem obišao hraniteljsku porodicu u Staroj Pazovi koja, kako je istaknuto, predstavlja dobar primer posvećenosti i brige o deci.\n„Prema poslednjem popisu, 21 odsto stanovništva u Srbiji čine deca i svako od njih zaslužuje brigu, ljubav i pažnju“, rekao je Đorđević.\nOn je istakao da je Srbija usvojila niz dokumenata u cilju zaštite dece.\n„Usvojena je Strategija prevencije i zaštite dece od nasilja za period od 2020. do 2023. godine sa dvogodišnjim akcionim planom za njeno sprovođenje, na šta smo čekali dugi niz godina. Konvencija Ujedinjenih nacija o pravima deteta i niz medjunarodnih i regionalnih ugovora u oblasti zaštite ljudskih prava naglašavaju da pravo na zaštitu od svih oblika nasilja predstavlja osnovno pravo svakog deteta“, podsetio je Đorđević, navedeno je u saopštenju ministarstva.\nMinistar je dodao da deca u Srbiji pored bioloških porodica žive i u ustanovama u sistemu socijalne zaštite i hraniteljskim porodicama.\n„Pažnja i ljubav koju dobijaju mora biti svuda jednaka, a naš zadatak je da kao društvo ne dozvolimo da u budućnosti nijedno dete ne pati, da stanemo na put nasilju nad decom i sprečimo njihov nestanak“, rekao je on. Naglasio je i da je porodica koju danas posečuju primer dobre prakse.\n„Oni trenutno na hraniteljstvu imaju troje dece, a uverili smo se da ih odgajaju na pravi način“, rekao je ministar.\nJurić je kazao je da u Srbiji najviše nestaju deca iz hraniteljskih porodica i da se tome mora stati na put.\n„Danas smo u poseti porodici koja se hraniteljstvom bavi od 2008. godine, do sada su odgajali oko dvadesetoro dece, posvećeno i sa mnogo ljubavi izveli su ih na pravi put. Oni treba da budu primer i drugima“, kazao je on.\nJurić je ocenio da društvo mora više da brine o deci.\n„Mnogi od ukupnog broja nestalih postaju žrtve trgovine ljudima, a određeni broj nikada se ne pronađe. Verujem da će Strategija koja je usvojena doprineti da deca budu zaštićenija u Srbiji „, rekao je Jurić.\nIz ministarsva su podsetili da u Srbiji postoji sveobuhvatni, lako dostupan servis sa visoko profesionalizovanim, interdisciplinarnim timom (sa psihologom, psihijatrom, sociologom, advokatima itd.) spreman da obezbedi hitnu pomoć i zaštitu deci u Srbiji ugroženoj ma kakvim kršenjem prava definisanim od strane Ujedinjenih nacija – SOS Dečja linija, koja je besplatna i poverljiva.\nBroj SOS Dečje linije je 116 111 i dostupan tokom 24 sata.\nCilj SOS Dečje linije je, ukazano je, obezbedjenje pravovremene i profesionalne podrške deci i razumevanje njihovih problema kroz poverljivi, anonimni telefonski servis, radi prevencije začetka ili redukcije niza zdravstvenih, socijalnih i mentalnih problema, pomoći uključenja zajednice (policija, centri za socijalnu zaštitu itd.) u nekim slučajevima, a kako bi se sprečilo ugrožavanje prava deteta.\nFondacija Tijana Jurić, nestala deca, Zoran ĐorđevićBeograd


Braga – Crvena zvezda: Sve kombinacije prolaska crveno belih u nokaut fazu Lige Evrope - Filmitv\nPrenos utakmice je u četvrtak, 9. decembra, od 21.00 na RTS 1\nFudbaleri Crvene zvezde u četvrtak, 9. decembra, od 21 čas gostuju kod ekipe Brage u poslednjem, šestom kolu grupe F Lige Evrope. Braga – Crvena zvezda biće odlučujuća utakmica za prolaz u nokaut fazu drugog po rangu evropskog klupskog takmičenja. Direktan prenos meča je na Prvom programu RTS, a komentator utakmice biće Nemanja Matić.\nOdluka ponovo pada u Portugaliji. Pred crveno-belima je presudna utakmica za prolazak u eliminacionu rundu takmičenja. Zvezda je prva na tabeli grupe F sa 10 bodova, Braga je druga sa devet bodova, Mitjiland iz Danske ima osam poena na trećem mestu, dok je Ludogorec iz Bugarske otpisan sa samo jednim bodom posle pet mečeva i zasigurno je poslednji na tabeli bez ikakvih izgleda da i na proleće igra u Evropi. Pobeda i nerešen rezultat sigurno vode crveno – bele u eliminacionu rundu.\nU istom terminu, od 21 čas, Ludogorec u Razgradu dočekuje ekipu Mitjilanda, a rezultat na tom meču mogao bi u mnogome da utiče na konačan poredak u grupi F. Ukoliko Crvena zvezda pobedi, sigurno je prva u grupi i ići će direktno u osminu finala Lige Evrope, što bi bio najveći uspeh nekog kluba iz Srbije od samostalnosti.\nUkoliko Crvena zvezda odigra nerešeno, takođe prolazi dalje, ali da bi bila prva u grupi neophodno je da Mitjiland ne pobedi Ludogorec. Ako crveno-beli odigraju nerešeno, a Mitjiland ubedljivo slavi u Bugarskoj sa tri i više golova razlike, Zvezda bi kao druga u grupi prošla u šesnaestinu finala Lige Evrope.\nUkoliko zvezda izgubi u Bragi, a Mitjiland ne pobedi, to takođe vodi naš tim u nokaut fazu Lige Evrope. Međutim, ukoliko Mitjiland pobedi, a ekipa Dejana Stankovića pretrpi poraz, Crvena zvezda ispada iz Lige Evrope i ide u šesnaestinu finala Lige Konferencije. Kombinacija je mnogo, tako da kalkulacija nema.\nMeč Braga – Crvena zvezda se igra u četvrtak, od 21 čas, uz direktan prenos na RTS 1. Komentator utakmice biće Nemanja Matić.\nSlične temeBraga Crvena zvezda gledaj uzivoBraga Crvena zvezda prenosBraga Crvena zvezda prenos onlineBraga Crvena zvezda prenos uzivoBraga Crvena zvezda utakmicaBraga Crvena zvezda uzivoBraga Crvena zvezda uzivo live streamBraga Crvena zvezda uzivo prenosBraga Crvena zvezda uzivo tv


BEOGRAD, 6. APRILA (SRNA) – Srebrenica igra ulogu političkog instrumenta i mehanizma kojim se cijela srpska istorija kompromituje – ocijenili su učesnici okruglog stola o problemu Srebrenice, koji je u svjetlu studije “Masakr u Srebenici” Edvarda Hermana organizovala holandska nevladina organizacija “Istorijski projekat Srebrenica”.\n“Pitanje Srebrenice je pitanje političke ideologizacije i instrumentalizacije, Srebrenica je mehanizam kojim se čitava srpska istorija kompromituje”, rekao je profesor Filološkog fakulteta u Beogradu Milo Lompar.\nOn je na okruglom stolu koji je sinoć održan u Ruskom domu u Beogradu dodao da iz uloge Srebrenice kao političkog instrumenta proističu i današnja neosnovana osporavanja Republike Srpske, a cjelokupna istorija Srba podvodi pod nasilje.\nPolitički analitičar Aleksandar Pavić rekao je da je Srebrenica primjer da danas više nema brutalnog gašenja istine, već se ona jednostavno ignoriše.\nGovoreći o stranim izvorima, koji su se Srebrenicom bavili izvan zvanične istine, Pavić je podsjetio da je pisac predgovora knjige “Masakr u Srebrenici” Filip Korn iznio podatak da broj žrtava nije 8.000, već između sedam i osam stotina.\nNjemački novinar Manuel Oksenrajter istakao je da su događanja u Srebrenici povod za sadašnju zapadnu politiku. “Ono što se dogodilo u Srebrenici danas treba da posluži kao podloga za zapadne aktivnosi u Siriji i Libiji. Srebrenica je povod za zapadnu politiku”, rekao je Oksenrajter, koji je urednik nezavisnog političkog časopisa “Cuerst”.\nOn je istakao da se u Njemačkoj može očekivati da istina o Srebrenici bude objavljena u nekom nezavisnom časopisu, ali da je to nemoguće u medijima koje kontroliše država.\nUniverzitetski profesor iz Pensilvanije i autor studije “Masakr u Srebrenici” Edvard Herman u obraćanju posredstvom video linka rekao je da je nedavno Međunarodna komisija za nestale osobe izašla sa tvrdnjom da je otkrila više od 6.500 tijela koje pokazuju DNK vezu sa populacijom Srebrenice.\n“Međutim, na suđenjima ti dokazi nisu bili stavljeni na raspolaganje odbrani, a DNK dokazi ne mogu da razlikuju smrt koja je nastala tokom borbenog dejstva od smrti prouzrokovane strijeljanjem, niti mogu da utvrde vrijeme i mjesto smrti”, rekao je Herman.\nAdvokat u timu odbrane generala Ratka Mladića, Miodrag Stojanović rekao je da se dolazi do novih podataka koji evoluiraju saznanja koja je imala presuda u predmetu “Krstić” pred Međunarodnim krivičnim sudom za bivšu Jugoslaviju.\n“Materijalni dokazi koje smo dobili od UN i dokumenat koje smo pribavili od Armije BiH bacaju novo, drugačije svjetlo na broj žrtava od onog kako se to zvanično prezentuje”, rekao je Stojanović.\nLjubiša Simić, autor izložbe slika o stradanju “srpske Srebrenice”, koja je otvorena sinoć u Ruskom domu, rekao je da sada ne postoji interes da se govori o Srbima u tom kraju.\n“Srpska sela se ne pominju u srebreničkoj opštini, ona su zapuštena. Ne govori se o Srbima u tom kraju, jer ako ih ignorišete, krivica će biti samo njihova”, rekao je Simić i naglasio da srebreničkom kraju postoji kontinuitet uništavanja srpskog naroda o čemu svjedoče ne samo zapuštena sela, već i stradala srpska groblja.\nU okviru okruglog stola u Ruskom domu sinoć je, prvi put javno u Srbiji, prikazan norveški dokumentarni film “Srebrenica: izdani grad”


Rohani: Tramp da vrati poverenje između SAD i Irana\nAko američka vlada želi da razgovara treba da stvori potrebne uslove: Hasan Rohani\nIranski predsednik Hasan Rohani ocenio je da njegov američki kolega Donald Tramp treba da povrati poverenje između SAD i Irana pre mogućeg susreta dvojice vođa.\n"Pre toga treba da stvorimo klimu uzajamnog poverenja", rekao je sinoć Rohani za američku televiziju Foks njuz u Njujorku gde prisustvuje zasedanju Generalne skupštine UN i dodao da je Vašington izneverio to poverenje povlačenjem iz iranskog nuklearnog sporazuma.\nOn je odgovarao na pitanje novinara o mogućem susretu sa Trampom ove nedelje na margini zasedanja Generalne skupštine UN.\n"Ako američka vlada želi da razgovara treba da stvori potrebne uslove", rekao je Rohani.\nPompeo: Tramp spreman za sastanak sa Rohanijem bez preduslova\nNovinari spekulišu da bi moglo da dođe do manje više slučajnog susreta dvojice lidera u kuloarima UN u Njujorku, dok iranski predsednik ne vidi zašto bi se takav susret održao.\n"Zbog čega. Ako imamo velike ciljeve za naše narode to treba da bude nešto predviđeno i pripremljeno. Tramp je isisao poverenje između naših zemalja i vrlo je važno da ga povrati", rekao je on.\nPo Rohaniju, ponovno uspostavljanje poverenja se dobija smanjenjem pritiska na iransku naciju i narod.\nVašington je ponovo uspostavio sankcije Iranu i stalno ih zaoštrava od maja 2018. godine kada je Tramp povukao Ameriku iz međunarodnog sporazuma zaključenog tri godine ranije da spreči Teheran da dobije nuklearno oružje.\nIran, čija privreda se muči zbog sankcija poslednjih meseci, počeo je postepeno da odustaje od restrikcija nametnutih njegovom nuklearnom programu, prema tom međunarodnom sporazumu.\nRohani je rekao da bi ukidanje sankcija promenilo stvari i da bi onda moglo da se razmišlja o razgovoru o brojnim pitanjima od zajedničkog interesa, kao što se razgovaralo o nuklearnim pitanjima.\nKako navodi Frans pres on time jasno otvara vrata globalnijem sporazumu sa međunarodnom zajednicom.\n"Mi smo 2015. zaključili sporazum, možemo takođe sklopiti sporazume o drugim pitanjima", rekao je Rohani.\nVašington želi novi sporazum sa Teheranom koji bi bio stroži po nuklearnom pitanju i koji bi uključio i ograničenja za balistički program Irana i tražio da Iran prekine sa destabilizujućim ponašanjem na Bliskom istoku.


August 1, 2019 | Webherald.rs\n(UZNEMIRUJUĆI VIDEO) Migrant ubio čoveka mačem na ulici! PRIMITIVNI OBRAČUN ŠOKIRAO NACIJU…\nFebruary 25, 2021 August 1, 2019 by\nKrvavi pir… U Štutgartu je uhapšen 28-godišnji Sirijac koji je na ulici, kako navodi policija mačem ubio 36-godišnjeg muškarca koji je državljanin Nemačke. Prema rečima zvaničnika iz policije i tužilaštva, Sirijac je delio stan sa žrtvom. Još nije poznat motiv ubistva, koje je usledilo posle svađe dvojice muškaraca , prenosi AP. Nakon što je … Read more(UZNEMIRUJUĆI VIDEO) Migrant ubio čoveka mačem na ulici! PRIMITIVNI OBRAČUN ŠOKIRAO NACIJU…\nHiljade majki u zemljama regije uverene su da su im bebe otete, proglašavane mrtvim i prodavane. Sumnje potvrđuje i svedok Marko Ivić iz nemačkog Landshuta, kojem je u Beogradu 1988. ponuđeno da kupi bebu. „Biraj” – to je reč lekara u sobi punoj novorođenčadi Ginekološke klinike, Kliničkog bolničkog centra „Zvezdara”‘ u Beogradu koja je 1988. … Read moreDRŽAVA SVE ZNALA: Hoćete bebu, 10.000 maraka za jedno za blizance 15.000!


Opširnije: Registar komora počinje s radom od 3. januara 2013.\nU Ministarstvu pravde Srbije, 14.11.2012. godine, održan je sastanak kojem su, pored predstavnika Sindikata pravosuđa Srbije koji je i inicirao započinjanje socijalnog dijaloga, prisustvovali i Dejan Carević, šef kabineta i Slavica Jelača, pomoćnik ministra pravde za finansijsko-materijalne poslove. Iako je Sindikat insistirao da sastanku prisustvuju i premijer Ivica Dačić i ministar finansija Mlađan Dinkić, oni se nisu pojavili tako da je Sindikat ostao uskraćen za objašnjenje po kojim kriterijumima je utvrđeno da administracija u pravosuđu radi najmanje složene poslove i da na osnovu toga imaju najniže plate.\nI pored toga što je Sindikat na prethodnom sastanku prezentovao predloge za poboljšanje materijalnog položaja zaposlenih, Ministarstvo pravde još uvek nije definisalo moguća rešenja.\nOvo su iznosi zarada koje se isplaćuju u sudovima, tužilaštvima i zatvorima:\nOpširnije: Otpočeo socijalni dijalog između predstavnika Sindikata pravosuđa Srbije i Ministarstva pravde...\nUstavni sud je na sednici održanoj 4.10.2012. godine doneo Odluku IUz-1442/2010 kojom je utvrdio da odredba člana 18. stav 1. Zakona o štrajku ("Sl. list SRJ", br. 29/96 i "Sl. glasnik RS", br. 101/2005 - dr. zakon - dalje: Zakon) u delovima koji glase: "Zaposlenom u državnom organu" i "i pripadniku policije" nije u saglasnosti sa Ustavom Republike Srbije ("Sl. glasnik RS", br. 98/2006 - dalje: Ustav). Na osnovu člana 168. stav 3. Ustava, odredba člana 18. stav 1. Zakona u navedenim delovima prestaje da važi danom objavljivanja Odluke Ustavnog suda.\nOpširnije: Objavljena odluka ustavnog suda kojom je utvrđeno da deo odredbe člana 18. stav 1. zakona o...\nMinistarstvo građevine i urbanizma prihvatilo je Sporazum o ispunjavanju svih zahteva sindikata, akoji je Štrajkački odbor Republičkog geodetskog zavoda potpisaosa direktorom Zavoda.\nDogovoreno je da će zaposleni dobiti oktobarsku platu po starom i u narednih pet dana treba da im bude isplaćen i dodatak koji je bio ukinut na plati od septembra, zbog čega je i počeo štrajk. Zatim sledi socijalni dijalog sa poslovodstvom Republičkog geodetskog zavoda oko toga da u platu uđe dodatak od pet do 11.000 dinara, i da se izradi nove sistematizacija radnih mesta.\nSindikat u Republičkom geodetskom zavodu je zamrznuo štrajk koji će biti aktiviran ponovo ukoliko se potpisani Sporazum ne bude poštovao.\nŠtrajk zaposlenih u republičkom geodetskom zavodu\nOdržan je prvi sastanak Sindikata uprave Srbije sa Ministrom regionalnog razvoja i lokalne samouprave\nSindikat pravosuđa srbije traži osnivanje radnih sudova\nPovećana zarada delu zaposlenih u gradskoj upravi grada Novog Sada


Javni konkurs za finansiranje posebnog programa afirmacije školskog i univerzitetskog sporta u AP Vojvodini – ICR\nJavni konkurs je namenjen vaspitno obrazovnim ustanovama (predškolske ustanove, osnovne i srednje škole) i visokoškolskim ustanovama sa teritorije Autonomne pokrajine Vojvodine.\nNa osnovu javnog konkursa finansiraće se projekti i programi koji imaju za cilj unapređenje školskog i univerzitetskog sporta, proširenje ponude školskih sportskih sekcija i školskih i univerzitetskih sportskih takmičenja u skladu sa Programom razvoja sporta u AP Vojvodini za period 2016 – 2018.\nUkoliko se program realizuje u partnerstvu sa sportskim i nevladinim organizacijama sa teritorije AP Vojvodine, podnosilac dostavlja i sporazum o partnerstvu.\nUkupan iznos sredstava po ovom konkursu iznosi 5.000.000,00 (petmiliona) dinara.\nTRAJANJE JAVNOG KONKURSA I NAČIN PODNOŠENJA ZAHTEVA\nJavni konkurs je otvoren od dana objavljivanja u dnevnom listu „Dnevnik“ do 31. oktobra 2018. godine odnosno do utroška sredstava obezbeđenih za ovu namenu u 2018. godini. Komisija za vrednovanje će predloge za odobravanje finansiranja programa dostavljati sukcesivno, u zavisnosti od dinamike pristizanja predloga projekata, vremena njihove realizacije, kao i od dinamike raspoloživosti sredstava.\nPrijave na konkurs ispunjavaju se isključivo na obrascu koji je objavljen na internet sajtu Sekretarijata: www.sio.vojvodina.gov.rs i dostavljaju se u zapečaćenoj koverti sa naznakom „Prijava na Javni konkurs za finasiranje posebnog programa afirmacije školskog i univerzitetskog sporta u AP Vojvodini“, poštom na adresu: Pokrajinski sekretarijat za sport i omladinu, Bul. Mihajla Pupina 16, 21000 Novi Sad, ili neposredno na pisarnici pokrajinskih organa.\nЈavni konkurs za sufinansiranje projekata udruženja u oblasti poljoprivrede i ruralnog razvoja, a koji su od javnog interesa\n21. marta 2017. Ξ\n24. januara 2022. Ξ\nSufinansiranje projekata u oblasti zaštite nematerijalnog kulturnog nasleđa i savremenog umetničkog stvaralaštva nacionalnih manjina


in HRONIKA, IZDVOJENO, MODRIČA, STIL I ZANIMLJIVOSTI January 8, 2021 541 Views\nPovodom obilježavanja Dana Republike Srpske, načelnik opštine Jovica Radulović je 8. januara 2021. godine organizovao prijem za predstavnike boračkih organizacija. Prijemu su prisustvovali: predsjedništvo Opštinske boračke organizacije, predsjednici mjesnih boračkih organizacija, predstavnici Udruženja veterana rata, Udruženja porodica poginulih i zarobljenih boraca i nestalih civila, Stambene komisije boračko-invalidske zaštite, Udruženja logoraša opštine Modriča i demobilisani borci Vojske Republike Srpske koji su najduži vremenski period proveli u proteklom odbrambeno – otadžbinskom ratu. Prijem je organizovan u skladu sa mjerama i preporukama Republičkog štaba za vanredne situacije.\nZamjenik načelnika Nikola Savić poželio je dobrodošlicu prisutnima, te se osvrnuo na dosadašnju saradnju između boračkih organizacija i Opštinske uprave.\nNačelnik Radulović je pozdravio prisutne, naglasio da će Opštinska uprava u narednom mandatnom periodu svakodnevno raditi na poboljšanju stanja boračke populacije, jačanju njihovih prava, te čestitao predstojeći praznik.\n„Dosadašnja saradnja je na zaista visokom nivou, a trudićemo se da je i dodatno poboljšamo. Sve boračke populacije će u Opštinskoj upravi imati partnera, koji će biti otvoren za saradnju i servis za rješavanje svih njihovih potreba“, istakao je načelnik.\n„Drago nam je da smo dobili uvjeravanja da će se nastaviti dosadašnja dobra saradnja, a otvoriti i određeni prostor za unapređenje saradnje. Potrebno je da boračke organizacije stvaraju nove ideje, sagledaju prioritetne probleme da bi došli na red za ostvarivanje“, rekao je Željko Terzić, predsjednik Opštinske boračke organizacije.\n„Novi načelnik je nastavio tradiciju prijema povodom praznika i to nam mnogo znači. Nadamo se uspješnoj saradnji u budućnosti, s ciljem realizacije programskih ciljeva i zadataka boračkih organizacija“, izjavio je Vlado Dragojlović, predsjednik Udruženja logoraša opštine Modriča.\n„Ovi prijemi mnogo znače za boračku populaciju, uvesele nas i daju volje u ova teška vremena. Zahvaljujem se Opštinskoj upravi na tome“ , izjavio je Jovo Bradašević, borac koji je 57 mjeseci učestvovao u proteklom odbrambeno-otadžbinskom ratu.\nDan Republike Srpske 2021-01-08\nPrevious: Potpisani ugovori o stipendiranju studenata


Palmera zabrinjava samo Srbija, za Stejt departman – problema nema ni u Crnoj Gori ni na Kosovu* - Sve o Srpskoj\n„PRIČA O RAZMJENI TERITORIJA SKREĆE PAŽNJU SA CILJA – MEĐUSOBNOG PRIZNANJA SRBIJE I KOSOVA*“\nNije zadovoljan ni posljednjim izborima u Srbiji, ni dostupom opozicije RTS, ni namjerom vlasti da provjeri finansijske transakcije `istraživačkih` struktura i NVO koje se uglavnom finansiraju sa Zapada\nNe krije da Vašington čini sve da režim Mila Đukanovića zaštiti od „mogućih stranih uticaja i kampanje dezinformisanja“ i da mu pomognu u „borbi protiv dezinformacija“: „Činimo to da bi naši crnogorski partneri razvili kapacitete za identifikovanje dezinformacija“\nNa vebinaru o prilikama na Zapadnom Balkanu, koji je organizovao vašingtonski portal Balkan insajder, Palmer je ocijenio da nedavno održani izbori u Srbiji javnosti nisu ponudili mnogo mogućnosti za izbor, preneo je Glas Amerike (VoA).\n„Čvrsto smo se zalagali za to da opozicija učestvuje – ali opozicija je tvrdila da izborni uslovi nisu dovoljno fer da bi se tako nešto dogodilo. Zabrinuti smo zbog toga što opozicione političke partije i njihovi politički predstavnici nemaju podjednaku mogućnost pojavljivanja u medijima. Posebno se to odnosi na javnog emitera – Radioteleviziju Srbije. Željeli bismo da se dogode promjene koje će omogućiti da javnost u Srbiji pred sobom ima mogućnost da bira između različitih opcija“, podvukao je specijalni predstavnik Stejt departmenta za Zapadni Balkan.\nGovoreći o najavljenoj istrazi Uprave za sprječavanje pranja novca koja se odnosi na pojedince i nevladine organizacije, Palmer je kazao da provera finansijskih transakcija dijela nevladinih organizacija i novinara neće pomoći Srbiji na proklamovanom putu članstva u Evropskoj uniji.\n„Zabrinuti smo i zbog percepcije selektivne primjene zakona čija meta su civilno društvo i istraživački novinari. To je nešto što samo može otežati Srbiji da napreduje na svom evropskom putu. Snažno podržavamo evropsku budućnost i perspektivu Srbije i, na kraju, njeno članstvo u Evropskoj uniji. Ali, da bi se taj cilj postigao – potrebno je da se Srbija kvalifikuje za to – što podrazumeva sprovođenje demokratskih reformi. Nadamo se da nas Beograd i vlasti Srbije posmatraju kao partnere u tome. Zasigurno, ima još mnogo posla koji je potrebno uraditi“, rekao je Metju Palmer.\nPovodom predstojećih izbora u Crnoj Gori i strahovanja crnogorskih zvaničnika od mogućih stranih uticaja i kampanje dezinformisanja, Palmer je rekao da SAD čine sve da Crnoj Gori pomognu u borbi protiv dezinformacija.\n„Činimo to da bi naši crnogorski partneri razvili kapacitete za identifikovanje dezinformacija. Da prepoznaju kada se dezinformacije puštaju na području Crne Gore – kao i da se suprotstave takvom narativu. Da građanima skrenu pažnju na eksternu prirodu dezinformacija“, podvukao je Palmer koji je i zamjenik pomoćnika državnog sekretara SAD.\nOn je ukazao da pomoć ima više aspekata:\n„Deo te podrške je tehničke prirode, ali ogleda se i u razvijanju sposobnosti za nadgledanje prostora u koji se slivaju informacije kako bi dezinformacije bile prepoznate. Takođe, pomažemo i u razvoju kontranarativa. Sa naše tačke gledišta, kada uočimo primjenu takve vrste kampanje u Crnoj Gori, ili drugde u regionu – skrenućemo pažnju na to i pomoći da se istina razluči od dezinformacija. Sa ciljem da otežamo stranama koje informacije koriste za potpirivanje nepovjerenja“, naveo je Palmer.\nNa sinoć održanom vebinaru o prilikama na Zapadnom Balkanu Palmer je govorio i o Kosovu*, naglasivši da su SAD usredsređene na podršku dijalogu Beograda i Prištine pod okriljem EU koji bi trebalo da dovede do sporazuma Srbije i Kosova.\nPalmer je rekao da sporazum Srbije i Kosova u idealnom obliku trebalo da dovede do uzajamnog priznanja dve strane.\n„Priča o razmjeni teritorija ili bilo kom drugom potencijalnom aspektu dogovora, skreće pažnju sa ključnog cilja, da Srbija i Kosovo i njihove vlade sjede i rade na pronalaženju puta za normalizaciju odnosa. Mi podržavamo taj proces“, kazao je američki diplomata.\nOn je naveo da je „irelevantno i ometajuće govoriti o pitanjima kao što je razmjena teritorija“, već da se treba „posvetiti onome što je potrebno učiniti kako bi učesnici pregovora napredovali ka sveobuhvatnom sporazumu kojim bi jednom zauvijek bila stavljena tačka na spor“.\nPalmer je rekao da mu je drago što je obnovljen dijalog Beograda i Prištine u Briselu.\n„Mnogo posla je pred njima, strane učesnice pregovora posvećene su ostvarenju napretka potrebnog za postizanje sveobuhvatnog sporazuma o normalizaciji odnosa. Takav sporazum bi resetovao region i ohrabrio sve države Zapadnog Balkana koje su na putu članstva u Evropskoj uniji“, dodao je izaslanik Majka Pompea, prenio je Glas Amerike.\nTagoviBalkan Kosovo i Metohija Metju Palmer SAD Srbija Stejt department Crna Gora\nVučić: Srbija će uraditi kompletnu reviziju svakog smrtnog slučaja tokom epidemije\nKrivokapić: Grdno će se razočarati oni koji računaju na povratak na staro\nKremlj odbacio optužbe Navaljnog, Peskov: „Sa njim rade agenti CIA\nReljić: Može li se uopšte govoriti o povratku Amerikanaca na Balkan?\nČubrilović: Srpska Brčake tretira potpuno ravnopravno – kao građane Srpske\nDodik: Evropska unija sa 18 projekata dolazi na Zapadni Balkan\nAzerbejdžan gubi u bici za Karabah iako na oružje troši više od godišnjeg budžeta Jermenije\nTanasković: Neki opaki „srpski svet“ – od fašizma do homeinizma!\nOčekivano: Turska se otvorena umiješala u borbe za Karabah – oborila jermenski jurišni Su-25\nKecmanović: Bošnjačka politika moraće trajno da računa na više za nju nemilih okolnosti\nDodik: Srpska je dobila u Dejtonu ono što je dobila i mi samo to tražimo nazad\nErdogan poziva da Azerbejdžan vojno likvidira jermensku Republiku Karabah\nMilanović: Pompeo dolazi da Hrvatskoj uvali borbene avione F-16\nPutin, Tramp i Makron zajedno pozvali na hitno obustavljanje borbi u Karabahu\nMoskva: Sa Zapadom se ne može imati posla dok god se bude držao kao povodom „trovanja Navaljnog“


Kakva bi to sportska nedelja bila, da jedan od dana nije posvećen najtrofejnijem srpskom sportu, pa su tako trećeg dana javni trening na terenu Osnovne škole “Đura Jakšić” u Zaječaru, održali košarkaši.\nČlanovi mlađih selekcija Košarkaškog kluba “Bin” pokazali su svoje umeće, kako u igri na dva koša, tako i u raznim veštinama na poligonima i malim koševima, postavljenim specijalno za ovu priliku, prenosi glassporta.rs.\nUčesnicima se pre početka treninga obratio predsednik Sportskog saveza grada Zaječara, Dragiša Simonović, koji je istakao zadovoljstvo što je baš OŠ “Đura Jakšić” odabrana za domaćina jednog od javnih treninga i poželeo svim malim košarkašima puno sreće, kako u sportu, tako i u obrazovanju, bez koga i nema uspešnog sportiste i čoveka.\nVelika zahvalnost ide i direktoru Osnovne škole “Đura Jakšić”, Saši Vojnoviću, na razumevanju i ustupanju terena za sprovođenje sportskih aktivnosti.\nPriprema i realizacija događaja, kao i prethodna dva dana, izvedena je u skladu sa merama Vlade Republike Srbije i kriznog štaba u vezi sa epidemijom korona virusa.\nNastavak akcije je danas, sa malom izmenom zbog pogoršanja vremenske situacije, pa su mali karatisti, članovi Karate kluba “Timok”, održali trening u hali borilačkih sportova Kik boks kluba “Fajt tim 019”, u naselju “Dva brata”.\ndeca evropska nedelja sporta košarka košarkaši oš đura jakšić zaječar


Prebacivanje srpskih pritvorenika u Podujevo ugrožava njihova prava\nBeta 13. novembra 2016. 12:30\nGradjanska inicijativa „Sloboda, demokratija, pravda“ (GI SDP) pozvala je danas Euleks da poništi odluku o prebacivanju srpskih pritvorenika iz kosovsko-mitrovačkog u zatvor u Podujevu, kojom se ugrožavaju njihova ljudska prava.\nGI SDP je u saopštenju ocenila da je reč o „neobrazloženoj akciji“ misije Euleks koja „uznemirava ne samo porodice prebačenih pritvorenika već i celokupnu javnost na severu Kosova i Metohije“.\n„Podujevo je etnički očišćen albanski grad pa boravak pritvorenika srpske nacionalnosti u njemu ugrožava njihova ljudska prava. Hitno tražimo reakciju Euleksa, čiji je jedan od osnovnih ciljeva boravka na Kosovu zaštita ljudskih prava, da razjasni i poništi ovu odluku i vrati pritvorenike u Kosovsku Mitrovicu“, navedeno je u saopštenju.\nInicijativa je ocenila i da je odluka o prebacivanju srpskih pritvorenika „još jedan u nizu primera dvostrukih aršina“, navodeći da su članovi Dreničke grupe koji su opuženi za ratne zločine, „jednostavno pobegli kada su trebali da budu prebačeni u za njih ‘neodgovarajući’ zatvor u Kosovskoj Mitrovici“.\n„Ne mešamo se u odluke pravosudnih organa, ali se borimo za osnovna ljudska prava srpskog naroda na Kosovu i Metohiji“, dodaje se u saopštenju.\nKako agencija Beta saznaje, u Podujevo su prebačena četvorica pritvorenika srpske nacionalnosti.\nSutra promeljivo oblačno i nestabilno, mogući pljuskovi\nBlog sudije Majića: Da li slučaj nestalog novinara govori da je tužilaštvo…\nAmbasade SAD i Nemačke: Za vojsku KiM nužne izmene ustava\nNoćni market na jednoj od najstarijih pijaca u gradu\nU Pomoravskom orkugu maturski ispit polaže 1.950 osnovaca\nFolić: Uskoro rekonstrukcija ulice K.Marka\n„O kakvoj pravdi i napretku na KiM govori…\nBlog sudije Majića: Da li slučaj nestalog novinara govori da…


Ministar Nedimović posetio Istraživačko-razvojni centar\n„Primena savremenih naučnih dostignuća i iskustava nema alternativu, imajući u vidu da Srbija ima ogroman potencijal kojim treba da unapredi sve vidove proizvodnje, od njive do trpeze. Očigledno je da mi moramo ulagati u ovakve institucije, bilo da je reč o privatnom ili javnom sektoru“, naglasio je ministar Nedimović.\nTokom posete razmenjena su mišljenja o najnovijim trendovima, preporukama i problemima u oblasti proizvodnje šećerne repe. „Zadovoljstvo nam je što smo ugostili ministra Nedimovića, koji razume značaj Istraživačkog centra u oblasti optimalne tehnologije proizvodnje šećerne repe, što nam daje dodatni vetar u leđa za naredne projekte“, izjavio je direktor Istraživačko-razvojnog centra Sunoko dr Nenad Trkulja. Centar će, kao i do sada, nastaviti da radi na još boljem kvalitetu finalnog proizvoda, što je od izuzetnog značaja za proizvodnju bezbedne hrane, ali i za celokupnu domaću prehrambenu industriju, naveo je Trkulja.\nDomaćini skupa bili su potpredsednik MK Group Aleksandar Kostić, direktor IRC dr Nenad Trkulja i direktor kompanije Sunoko Slobodan Košutić.\nU istraživački centar u Ljukovu kod Inđije je uloženo milion evra, a glavni cilj mu je da identifikuje potencijalne probleme u proizvodnji šećerne repe i adekvatno odgovori svim potrebama. Do sada je urađeno više hiljada analiza. Istraživački centar organizuje i stručna predavanja za sve proizvođače šećerne repe u Srbiji, konstantno deleći znanja i iskustva za efikasniju proizvodnju ove kulture, u skladu sa najnovijim naučnim istraživanjima i smernicama dobre poljoprivredne prakse.


Savet bezbednosti UN; ilustrativna fotografija\nPriredila: Nevena Bogdanović\n„Niko nije citirao nijedno jedino pravilo ili član iz koga proističe njihovo pravo da formiraju vojsku, a postoji jasan razlog za to, jer jasna regula ne postoji“, rekao je predsednik Srbije Aleksandar Vučić u izlaganju pred Savetom bezbednosti Ujedinjenih nacija (UN), koji se na sednici u Njujorku izjašnjava o transformaciji Bezbednosnih snaga Kosova (KBS) u vojsku.\nPredsednik Kosova Hašim Tači je, sa druge strane, pred Savetom bezbednosti poručio da odluka vlasti u Prištini nije u suprotnosti ni sa Rezolucijom1244, ni sa Ustavom Kosova, ni sa Ahtisarijevim planom, ni sa međunarodnim pravom.\nRazličito viđenje situacije imali su i ambasadori zemalja članica Saveta bezbednosti. Dok su Velika Britanija i SAD navele da ta odluka Prištine nije protivna pravu, Rusija je ocenila da je reč o bezakonju.\nU uvodnom izlaganju generalni podsekretar UN za mirovne operacije Žan-Pjer Lakroa pozvao je Beograd i Prištinu da izbegnu bilo kakve korake koji mogu dodatno da pogoršaju situaciju na Kosovu.\nLakroa je rekao da Beograd i Priština treba "radije da nađu načine da poboljšaju međusobne odnose".\nOn je naveo da UNMIK ostaje posvećen saradnji s KFOR-om i drugim akterima na Kosovu, u skladu s Rezolucijom SB UN 1244.\nLakroa je dodao da će šef UNMIK-a Zahir Tanin nastaviti da podržava uspostavljanje poverenja između dve zajednice i ocenio da je to neophodno za normalizaciju odnosa Beograda i Prištine.\nGeneralni podsekretar UN je opisao dešavanja na Kosovu u prethodnih mesec dana i ocenio da su uvođenje takse od 100 odsto na robu iz Srbije i odluka Kosova o transformaciji BSK u vojsku dodatno pogoršali situaciju.\nVučić je rekao da je Srbija uložila ogromne napore i puno truda kako bi održala i uspostavila mir u celoj regiji Zapadnog Balkana i suzdržala se od reakcije na „razne vrste provokacija iz Prištine“.\nSrbija je učinila sve: Aleksandar Vučić\n„Ne prihvatamo rečenicu da obe strane treba nešto da učine. Srbija je učinila gotovo sve kako bi sprovela u delo sve što je do sada ugovoreno. Kao što znate, potpisali smo u aprilu 2013. prvi sporazum i Srbija je ispunila sve svoje obaveze iz tog prvog sporazuma. Učinili smo mnogo ustupaka, bilo je jako teško za našu javnost da to prihvati, ali potpisali smo i realizovali smo. Jedina obaveza Prištine, a to je Zajednica srpskih opština, nije ispunjena. I danas je 2070 dana kako to nije učinjeno i nemaju nameru da to učine u budućnosti“, rekao je Vučić.\nDodao da se odluka Kosova kosi sa međunarodnim pravom i Rezolucijom 1244.\n„Iz kog dokumenta, to je otvoreno pitanje za sve vas, proističe to njihovo suvereno pravo da osnuju vojsku. Gde je to napisano? Toga nema ni u njihovom Ustavu koji mi ne priznajemo, ali ga oni priznaju“, rekao je Vučić i dodao da je Kosovo teritorija sa najmanjim brojem povratnika na svetu.\nVučić je istakao i da mu nije jasno na čemu bi u budućnosti Priština zasnivala dijalog ukoliko se bude vodila skupštinskom odlukom o pregovorima, jer ona zahteva da Srbija prizna nezavisnost Kosova.\n„Srbija je spremna da nastavi dijalog i molimo da UN preduzme veću ulogu u budućnosti. Mi nemamo ništa protiv dijaloga pod pokroviteljstvom EU. Priština mora da povuče užasne tarife i druge poteze, koji nisu u skladu sa 21. vekom“, rekao je Vučić i zaključio da će Srbija naći način da obezbedi sigurnost Srba.\nPredsednik Kosova Hašim Tači je u obraćanju pred Savetom bezbednosti da se formiranjem vojske Kosova ništa vanredno nije desilo.\nOdluka vlasti u Prištini nije u suprotnosti ni sa Rezolucijom 1244, ni sa Ustavom Kosova, ni sa Ahtisarijevim planom, ni sa međunarodnim pravom, tvrdi Tači.\nPredsednik Kosova Hašim Tači u obilasku bezbedonosnih snaga\nU svojstvu vrhovnog komandanta oružanih snaga Kosova on je poručio da ta vojska nije uperena ni protiv koga i da će doneti više mira i stabilnosti.\n“Vojska Kosova je profesionalna i višenacionalna, više od 10 odsto pripadnika je iz manjinskih zajednica. To je vojska koja će štititi svakog građanina Kosova na celoj teritoriji Kosova bez obzira na to kojim jezikom pričaju kod kuće. Zbog svoje tragične prošlosti moj narod strahuje od vojnih uniformi jer su tokom istorije vojske na Kosovu bile strane i simbol represije. Vojnici Kosova biće vojnici mira i doprineće miru i sigurnosti u regionu”, kazao je Tači.\n„Odluka o vojsci je zakasnela nikako pogrešna. Zakasnela je jer smo čekali dobru volju od onih koji je nikada do sada nisu pokazali u odnosu na državu Kosovo“, kazao je Tači.\nPritisci i pretnje Srbima u Kosovskim bezbednosnim snagama\nKosovski predsednik je rekao da se Rezolucija 1244 odnosno njen paragraf 15 odnosi samo na demilitarizaciju Oslobodilačke vojske Kosova (OVK), koja je u rekordnom vremenu ostvarena u septembru 1999.godine, što je visoko ocenjeno od strane Saveta bezbednosti UN, tadašnjeg generalnog sekretara Kofija Anana i NATO.\n„Više od toga, sagledavanje sektora sigurnosti koje je ostvareno u uskoj saradnji sa NATO-om jasno ističe pravo Kosova za transformaciju Kosovske bezbednosne službe u vojsku. I, na kraju i najznačajnije, odluka Međunarodnog suda pravde, na osnovu zahteva tadašnjeg ministra spoljnih poslova Srbije, jasno kao suza podvlači da proglašavanjem nezavisnosti Kosovo nije pogazilo međunarodno pravo. Shodno tome neprikosnoveno je pravo Kosova da ima svoju vojsku“, kazao je on.\nKosovski predsednik je istakao da je formiranje vojske Kosova volja građana Kosova, uz jedinstvenu podršku izabranih predstavnika naroda, nezavisno od toga da li se to nekome sviđa ili ne.\n„Žao mi je što su građani Kosova Srbi silom naterani da daju ostavke u kosovskim institucijama. Njihove porodice su napadnute, kuće granatirane, a neki od njih su satima zadržani na granicama kada su putovali prema Srbiji. Žao mi je jer znam da je većina njih skinula (kosovske) uniforme sa suzama u očima“, kazao je Tači i rekao da garantuje svima da nikada neće odustati i da će uvek pozvati sve zajednice da učestvuju u radu kosovske vojske.\nOsvrćući se na nedavno odbijanje prijema Kosova u Interpol, Tači je rekao da od toga imaju koristi samo terorizam i organizovani krimina i istakao da je reakcija Kosova nakon te odluke posledica „agresivnog ponašanja Srbije“.\nNakon Vučića i Tačija, reč na sednici imali su ambasadori država članica pri UN. Prva od njih Rusija, koja je zajedno sa Srbijom i podnela zahtev za održavanjem sednice.\nKršenje rezolucije 12 44: Vasilij Nebenzja\n„Proteklih par godina se problemi ne reševaju, već se samo akumuliraju. Situacija je nestabilna i može da eskalira u svakom momentu. Naši zahtevi pred međunarodnim institucijama su bili zanemareni, a Priština zaštićena“, rekao je Nebenzja.\n"Odluka o transformaciji KBS je ogromno kršenje Rezolucije 1244 koja na Kosovu dozvoljava prisustvo jedino multinacionalnog kontigenta pod medjunarodnom kontrolom", naveo je Nebenzja. Ruski ambasador je dodao i da je KFOR vrlo selektivan u primeni svojih ovlašćenja.\n„Formiranje vojske Kosova je egzistencijalna pretnja po Srbe na Kosovu, u redovima kosovskih snaga ima puno boraca OVK koji su bili uključeni u zločine nad Srbima i drugim nacionalim manjinama ali i albanskim disidentima“, kazao je i istakao da odluka o formiranju vojske Kosova mora biti poništena.\nNebenzja je ocenio da bi odluka Prištine da formira vojsku mogla da vrati Balkan u vreme krvoprolića, ali je dodao da se Moskva nada da će EU iskoristiti svoje mogućnosti da spreči pogoršanje situacije.\nAmbasadorka Velike Britanije pri UN Karen Pirs rekla je da ne postoji pravna prepreka za transformaciju KBS u vojsku Kosova, ali da to treba da bude učinjeno u saradnji sa Kforom i pozvala obe strane da se vrate dijalogu.\nOna je navela da je posle usvajanja Rezolucije 1244 Kosovo postalo nezavisna, suverena država, i dodala da ta rezolucija SB UN ne sadrži odredbu koja zabranjuje stvaranje oružanih snaga Kosova. Pirs se složila s Nebenzjom da na Balkanu postoji opasnost od obnavljanja neprijateljstava, ali je rekla da uzrok tome nije odluka Prištine o transformaciji KBS u vojsku, već da tome doprinose "oni van Kosova".\n„SAD podržavaju formiranje profesionalne multietničke vojske Kosova, koje je u potpunosti u skladu sa Rezolucijom 1244, jer se demilitarizacija odnosi na OVK, a ne na KBS“ rekao je ambasador SAD u UN i dodao da bezbednosne snage treba da se transformišu u vojsku Kosova u bliskoj saradnji sa NATO.\nAmbasador SAD je pozvao obe strane da se uzdrže od provokacija i potpuno posvete normalizaciji odnosa, kao i da su "obostrana priznanja" Srbije i Kosova budućnost i dodao da će "od priznanja sve strane imati koristi".\nNakon izlaganja ambasadora, predsednik Srbije Aleksandar Vučić je u replici pred Savetom bezbednosti rekao da je je njemu bilo „veoma očigledno da niko nije mogao da se pozove ni na jednu odredbu, paragraf ili član“ Rezolucije 1244.\n„Niko nije citirao nijedno jedino pravilo ili član iz koga proističe njihovo pravo da formiraju vojsku, a postoji jasan razlog za to, jer jasna regula ne postoji“, kazao je Vučić.\nOsvrćući se na podatke koje je izneo predsednik Kosova Hašim Tači o etničkom čišćenju Albanaca tokom devedesetih na Kosovu, Vučić je rekao da je nekada bilo bilo 1,4 miliona Albanaca na Kosovu, danas ih je 1,7, a da je nekada bilo 220 hiljada Srba, kojih je danas oko 105 ili 106 hiljada i zapitao ko je onda počinio etničko čišćenje, kao i da ne tvrdi da je srpska strana uvek bila u pravu.\nVučić je u replici istakao da su se zemlje koje podržavaju Kosovo pozivale na nepostojeći Ahtisarijev plan koji nikad nije stupio na snagu, kao i da Srbija na Kosovu od početka pregovora nikada nije upotrebila silu, za razliku od druge strane.\n„Lakše je da krive Srbiju, bilo da smo uradili nešto ili ne. Mi nismo uveli takse ka njima, nismo kreirali nikakvu vojsku na severu Kosova, ništa nismo uradili, ali moramo biti okrivljeni jer neko mora da opravda sopstvenu pogrešnu politiku“, tvrdi Vučić.\nNa tvrdnju Hašima Tačija da od neulaska Kosova u Interpol jedinu korist ima organizovani kriminal, Vučić je rekao da želi da Priština radi mnogo bolje po pitanju organizovanig kriminala, „jer su oni danas najgore mesto u Evropi po tom pitanju“.\nDodao je i da je srpski narod ponosan i dostojanstven i da samo želi da izbegne poniženja\n„To ne dozvoljavamo nikome na svetu, i nema veze koliko smo mi mali, a vi veliki“; rekao je Vučić i podvukao da će pregovori sa Prištinom biti nastavljeni kad Kosovo povuče odluku o taksama.\n„Nisam optimističan, moje brige su danas veće nego što su bile juče. Mi ćemo reagovati na odgovoran način, i ponašaćemo se u istom maniru kao i do sad. Jednog dana će sporazum biti moguć, ali nas skoro neodgovorno ponašanje Kosova vraća pet, šest, sedam godina unazad“, zaključio je Vučić.\nU replici pred Savetom bezbednosti UN Hašim Tači istakao da se „rat na Kosovu desio u 20. veku i da neće biti ponavljanja istorije i izneo podatke o stradanju Albanaca na Kosovu, za koje kako kaže, niko u Srbiji nije ni optužen niti osuđen.\n„Danas je na Kosovu više osuđenih Albanaca nego Srba za ratne zločine tokom devedesetih ,za razliku od Srbije, gde nije nijedan Srbin osuđen za etničko čišćenje Albanaca“, kazao je Tači.\nSkupština Kosova usvojila je u petak tri zakona kojim se bezbednosne snage transformišu u vojsku Kosova.\nU tekstu Zakona o sigurnosnim snagama Kosova navodi se da "snage sigurnosti Kosova štite suverenitet i teritorijalni integritet, građane, imovinu i interese Republike Kosovo". U zakonu takođe stoji kako su "kosovske sigurnosne snage multietničke vojne snage, profesionalne, naoružane i ovlašćene da služe u zemlji i inostranstvu, u skladu sa ustavnim i zakonskim mandatom".\nNakon Njujorka, Vučić i Tači uputili su se u Brisel, na sastanak regionalnih lidera koji organizuje šefica evropske diplomatije Federika Mogerini.


Ekonomska prognoza za 2013. godinu – oblačno uz mogućnost finansijskih nepogoda | GEA\nEkonomska prognoza za 2013. godinu – oblačno uz mogućnost finansijskih nepogoda\nCentar za istraživanja i studije GEA je autor analize budžeta Republike Srpske i Ekonomske politike za 2013. godinu. Analizu možete preuzeti iznad.\nKraj godine koju ispraćamo bio je u RS jedan od najburnijih perioda od početka svjetske ekonomske krize. Iako su budžet i ekonomska politika tradicionalno vruća tema, ove godine su atmosferu naelektrisale mjere štednje, a posebno smanjenje plata dijelu budžetskih korisnika za deset odsto. Ti rezovi izveli su radnike na ulice, čime je socijalni dijalog poslije nekoliko godina okončan protestima.\nNepovoljna makroekonomska kretanja tokom cijele 2012. godine, neizvjesnost koju nosi 2013. godina, te povećan iznos za servisiranje spoljnog duga ključna su ograničenja koja su uticala na visinu i strukturu budžeta za 2013. godinu. Ipak, budžet i mjere Ekonomske politike nude potencijalno dva poboljšanja u javnim finansijama RS, koja se ogledaju u zaustavljanju trenda rasta javnog sektora i popravljanju strukutre javnih rashoda. Da li će ova potencijalna poboljšanja biti realizovana zavisi od načina implementacije predloženih politika i mogućnosti postizanja konsenzusa sa socijalnim partnerima.\nTo su s pravom potencirali i predstavnici poslovne zajednice poručivši da nije toliko važno da li su oni zadovoljni mjerama iz Ekonomske politike za 2013. godinu, već da je mnogo bitnije koliko će one biti dosljedno primijenjene i realizovane kako bi zacrtani ciljevi bili ostvareni. Upozorenje privrednika potpuno je logično, jer mjere predviđene ekonomskom politikom u prethodnim godinama nisu dosljedno sprovedene. Pored nespornog uticaja svjetske ekonomske krize na privredna kretanja u RS, postojećem stanju su značajno doprinijeli i određeni faktori na koje je Vlada donekle mogla uticati.\nDosljedna realizacija mjera iz Ekonomske politike važna je i zbog teške trenutne ekonomske situacije, jer RS u 2013. godinu ulazi u recesiji, koja je najvećim dijelom posljedica pada industrije, poljoprivrede i građevinarstva. Tokom ove godine došlo je i do povećanja spoljnotrgovinskog deficita, stope nezaposlenosti, ali i broja penzionera, što dodatno usložnjava ekonomsku situaciju. Stanje u finansijskom sektoru je nešto povoljnije zahvaljujući povjerenju u konvertibilnu marku, dok se kao najveći problem nameće i dalje visok udio nekvalitetnih kredita u ukupnom plasmanu, posebno kada su u pitanju zajmovi privredi.\nSa sličnim izazovima suočavaju se i Srbija i Hrvatska kao naši najznačajniji spoljnotrgovinski partneri, a oporavak cijelog regiona umnogome će zavisiti od kretanja u zemljama EU.


Naslovna/Sport/Kokeza: Poraz u Ukrajini sraman, analiza u sredu\nPredsjednik Fudbalskog saveza Srbije Slaviša Kokeza izvinio se naciji za težak poraz u Ukrajini (5:0) i pozvao javnost da pruži podršku reprezentativcima i selektoru Mladenu Krstajiću pred meč protiv Litvanije, poslije čega će biti napravljena detaljna analiza svega urađenog.\nKokeza je, u društvu potpresjednika Marka Pantelića i Nenada Bjekovića, kao i sportskog direktora Darka Kovačevića, na konferenciji za medije u Kući fudbala poručio je da je nedopustiv način i pristup u Lavovu. “U lično ime, FŠ, fudbalera i stručnog štaba se izvinjavam naciji zbog debakla u Ukrajini, lošoj utakmici i sramnom poraza. To je nedopustivo… I ranije je bilo poraza, biće ih i u buducnosti, ali ono što je sporno je način. Dobar deo odgovornosti ima rukovodstvo na čelu sa mnom i stručni štab”, rekao je Kokeza u Staroj Pazovi.\nOn je dodao da je sadašnji tim “orlova” najbolji što ima i da Igrači moraju da “ginu” za nacionalni dres.\n“Moraju da daju sve od sebe, više nego u klubovima. Nacionalni des je svetinja i ne može da bude manje vrednovanje od klupskog”. Prema njegovim riječima prioritet cijelog Saveza je plasman na EURO koji se čeka dvije decenije.\n“Verujem da naši fudbaleri to mogu da urade i da će to u narednim utakmicama pokazati. Sve ostale stvari, pitanja, analize, imaćemo posle utakmice sa Litvanijom. Tada će se održati sastanak Izvršnog odbora, u sredu”, rekao je Kortez.\nOn je zamolio medije da sva pitanja, koja danas nisu bila dozvoljena na konferenciji u Staroj Pazovi, budu postavljena nakon meča sa Litvanijom. “Moramo da pobedimo Litvaniju da bismo nastavili naš cilj, plasman na EP. Verujem da naši igrači mogu to da urade i da će to pokazati na terenu”, zaključio je on.\nAnalize Euro igra sastanak Slaviša Kokeza


Moskva: Ignorisani argumenti zemalja koje ne priznaju Kosovo - 22.06.2016, Sputnik Srbija\nPortparolka Ministarstva spoljnih poslova Rusije Marija Zaharova izjavila je da je Stalni arbitražni sud u Hagu donoseći odluku o prijemu Kosova u svoje... 22.06.2016, Sputnik Srbija\n08:15 22.06.2016 (Osveženo: 12:45 24.11.2016)\nPortparolka Ministarstva spoljnih poslova Rusije Marija Zaharova izjavila je da je Stalni arbitražni sud u Hagu donoseći odluku o prijemu Kosova u svoje članstvo ignorisao argumente zemalja koje ne priznaju nezavisnost Kosova.\nZaharova je rekla da je ignorisan i član Haške konvencije o mirnom rešavanju sporova koji predviđa da države-potpisnice treba da postignu sporazum o pitanju prijema novih članica.\nDodala je i da ta odluka nije promenila stav Moskve u vezi sa nepriznavanjem samoproglašene nezavisnosti Kosova.\n9 Novembar 2015, 22:48\n„Vođstvo Administrativnog saveta tog suda reagovalo je samo na govore u znak podrške Prištini i njenom prijemu u Stalni arbitražni sud, dok su ignorisani argumenti zemalja koje ne priznaju nezavisnost Kosova (uključujući Srbiju, Argentinu, Brazil, Indiju, Španiju, Nikaragvu i druge)“, navela je ona.\nZaharova je istakla i da je ignorisan član 94 Haške konvencije o mirnom rešavanju međunarodnih sporova iz 1907. godine, koji jasno ukazuje da bi države-potpisnice trebalo da postignu sporazum o pitanju prijema novih članica.\n„U ovom kontekstu je bitno da se uopšte nije ni došlo do debate o zajedničkim kriterijumima za prijem u Stalni arbitražni sud“, rekla je Zaharova.\nOna je dodala da rezultati glasanja nisu promenili stav Moskve u vezi sa priznavanjem Kosova, koje Rusija tretira kao integralni deo Srbije, u skladu sa Rezolucijom Saveta bezbednosti UN.\n„Malo je verovatno da će Kosovo dati puni doprinos saradnji u okviru te organizacije“, rekla je ona.\nZaharova je ocenila i da je jasno da je ta odluka doneta u kontekstu šireg plana prijema Kosova u međunarodne institucije i da su takve akcije nezakonite.\nNa 195. sastanku Administrativnog saveta Stalnog arbitražnog suda u Hagu 13. juna je odlučeno da Kosovo postane član te organizacije.\nTo je tada saopštio i kosovski ministar spoljnih poslova Enver Hodžaj, koji je na svojoj fejsbuk stranici napisao da je Kosovo postalo 121. član Stalnog arbitražnog suda u Holandiji.\nStalni arbitražni sud je međuvladina organizacija sa 117 zemalja-članica i bavi se arbitriranjem sporova među državama, a pruža usluge rešavanja sporova koji uključuju zemlje, državne entitete, međuvladine organizacije i privatna lica.


Republički štab za vanredne situacije dao je saglasnost za raskidanje ugovora u vezi sa nabavkom pokretne bolnice jer dobavljač nije ispunio svoje obaveze, rekao je direktor Instituta za javno zdravstvo Branislav Zeljković.\n"Institut za javno zdravstvo Republike Srpske je uputio zahtjev za izdavanje saglasnosti prema Republičkom štabu za vanredne situacije za raskidanje ugovora sa firmom Balkan global vezano za nabavku pokretne bolnice", izjavio je Zeljković na konferenciji za novinare nakon zasjedanja Republičkog štaba za vanredne situacije.\nInstitut za javno zdravstvo je 26.03.2020. na osnovu zaključka Republičkog štaba proveo nabavku mobilne bolnice, a rok naveden u Ugovoru je bio dvanaest dana od potpisivanja ugovora.\nDobavljač nije izvršio cjelokupnu isporuku i stavljanje objekta u funkciju, kako je precizirano samim ugovorom, pa samim tim Institut se obratio dobavljaču polovinom aprila da se izjasni oko roka isporuke, zato što je isti bio probijen.\nNakon toga, dobavljač je dostavio dopis kojim navodi otežane okolnosti vezano za isporuku, te je krajem aprila započeta montaža bolnice.\nMeđutim, nakon toga, nije dovršena sama montaža i bolnica nije stavljena u funkciju.\n"Ugovor je precizirao da je dobavljač dužan da izvrši transport, montažu i dovođenje objekta u funkciju, samo to neispunjenje vodi ka, kako to nalaže zakon o obligacionim odnosima, jednostranom raskidanju ugovora", naveo je Zeljković.\nRepublički štab za vanredne situacije donio je zaključak kojim se daje saglasnost, odnosno zadužuje Institut da raskine ugovor sa navedenim dobavljačem i da se izvrši uplata cjelokupnog avansno uplaćenog iznosa za navedenu bolnicu.\nInstitut će danas da podnese dopis prema dobavljaču, vezano za jednostrano raskidanje ugovora i da se izvrši uplata, odnosno povrat avansno uplaćenih sredstava.\nU Beogradu povrijeđena 43 policajca\n1338 glasova 55%


Metju Palmer danas na posebnom panelu u Bledu | UdriMuski\nMetju Palmer danas na posebnom panelu u Bledu\n03. 09. 2019 - 09:05\nU Bledu će danas biti održan poseban panel na kojem će uz Metjua Palmera (Matthew Palmer), specijalnog predstavnika državnog sekretara SAD za zapadni Balkan, učestvovati i ministri vanjskih poslova zemalja zapadnog Balkana.\nBrzo rješavanje pitanja migracija, Brexit i proširenje Evropske unije na zapadni Balkan trebali bi biti među prioritetima Evropske unije, istaknuto je na početku strateškog foruma na Bledu koji je počeo jučer.\n- Pitanje ilegalnih migracija glavna su zadaća s kojom će se na početku mandata susresti nova Evropska komisija - kazao je predsjednik Slovenije Borut Pahor.\nKako tvrdi, Komisija mora odmah pojačati odbranu vanjskih granica EU, ali i što prije predložiti novu primjenu načela podjele tereta migracija.\nOn je izrazio zabrinutost zbog sadašnjeg zastoja u "renesansi" same ideje Evropske unije. Povećana je, kako rekao, opasnost nastavka trenda vraćanja država članica nacionalnim politikama koje su evropskoj ideji suprotne.


Dečija nedelja 2019: “Da pravo svako – dete uživa lako” – In Medija\nDečija nedelja 2019: “Da pravo svako – dete uživa lako”\nDatum objave: 09.10.2019.\nPrva nedelja oktobra u čitavom svetu kao i u Srbiji posvećena je deci. Ove godine Dečija nedelja se održava pod sloganom “Da pravo svako – dete uživa lako”. Ovogodišnja manifestacija biće još jedna prilika da se stvore još kvalitetniji uslovi za ostvarivanje prava deteta.\nProgram aktivnosti Dečije nedelje čini niz akcija na republičkom i lokalnom nivou širom Srbije, uz punu participaciju dece i mladih. Zajedničku odgovornost predstavlja zadatak, koji program aktivnosti Dečije nedelje posebno promoviše, a to je da se obezbedi kvalitetno obrazovanje i mogućnost ostvarivanja prava deci iz osetljivih grupa (manjinskih, deci sa sela, romskoj deci i deci sa smetnjama u razvoju), poštujući relevantna međunarodna i nacionalna dokumenta i pozitivne propise.\nRepublika Srbija je 18.12.1990. godine ratifikovala Konvenciju UN o pravima deteta, a ove godine Dečija nedelja je prilika, da obeležavajući ovaj značajan jubilej, preuzete obaveze prema deci – nastavimo da ostvarujemo i unapređujemo.\nCiljevi Dečije nedelje:\n– skretanje pažnje najšire javnosti na prava i potrebe dece;\n– ukazivanje na odgovornost koju porodica, škola, država i njene institucije imaju u zaštiti dece, i ostvarivanju njihovih prava;\n– prezentacija do sada postignutih rezultata;\n– ukazivanje na primere dobre prakse i probleme u ostvarivanju prava dece;\n– podsticanje intersektorske saradnje u stvaranju uslova za poštovanje prava, i optimalni razvoj svakog deteta;\n– promocija aktivnog učešća dece u donošenju odluka koje se njih tiču;\n– pokretanje inicijativa i novih akcija koje doprinose poboljšanju po-ložaja dece u Republici Srbiji, i ostvarivanju njihovih prava.\nProgramske aktivnosti Dečije nedelje, njeni ciljevi i teme, zasnovane na relevantnim međunarodnim i nacionalnim dokumentima i propisima, kao i zadacima u procesu pridruživanja Evropskoj uniji, realizuju se na republič-kom i lokalnom nivou, uz puno učešće dece i mladih.\nDo nedelje 13. oktobra deca će aktivno učestvovati u svim manifestacijama u cilju afirmacije njihovih sposobnosti.


Kovid pasoši: Uslovi za međunarodna putovanja? – Portal Kotor\nKovid pasoši: Uslovi…\nKovid pasoši: Uslovi za međunarodna putovanja?\nAmerički tehnološki i zdravstveni giganti, među kojima su „Majkrosoft“, klinika Mejo i „Orakl“ udružili su se u izradi novih kovid pasoša vakcinacije.\nZahvaljujući novim kovid pasošima biće omogućen povratak međunarodnim putovanjima, ali se otvara pitanje budućnosti privatnosti, piše RT.\nAmerički giganti udružili su se u Inicijativu za akreditovanu vakcinaciju, čiji je cilj pravljenje bezbjednog „zdravstvenog pasoša“ kojim može da se prati status vakcinacije njegovog vlasnika i kad prelazi granice.\nOva grupa radi na tehnologiji kojom će vakcinisani ljudi nositi šifrovanu kopiju svojih „imunizacionih akreditiva“, a oni se mogu skladištiti u digitalni novčanik po izboru.\nZa one koji nemaju „pametne“ telefone, biće moguće da dobiju verziju odštampanu na papiru sa specijalizovanim kju-ar kodom.\nČlanovi Inicijative i pored toga vjeruju kako je dokaz o vakcinaciji značajan korak ka obnavljanju međunarodnih putovanja, te da će vlade i aviokompanije uskoro tražiti da ih putnici imaju.\nMeđutim, ima i mišljenja da će zahtijevanje vakcinacionih pasoša zapravo biti pogubna za turizam. Tako je Glorija Gevara, lider Svetskog savjeta za putovanja i turizam, nedavno izjavila kako će to „ubiti sektor“.\nSa druge strane, avio-kompanije su pozdravile inicijativu za uvođenje vakcinacionog pasoša, kao što su to učinile „Star alajans“, „Skaj tim“ i „Uan vorld“ u zajedničkom saopštenju, dodajući da bi takva tehnologija ohrabrila ljude da više putuju.\nSvjetski ekonomski forum, koji je jedan od glavnih zagovornika kovid pasoša, promoviše ideju o globalnim identitetskim dokumentima još prije nego što je počela pandemija virusa korona.\nIdeja Inicijative u koju su udruženi tehnološki giganti, neodoljivo podsjeća na ideju digitalnog identiteta koju je nedavno predstavio Svjetski ekonomski forum, a sa njime na tome radi i „Komons Prodžekt“, koji je član Inicijative za akreditovanu vakcinaciju.\nNedavno je američki grad Los Anđeles objavio da će ljudi koji prime vakcinu protiv korone podatke o tome moći da sačuvaju na svojim elektronskim novčanicima. Kako je objašnjeno, tehnologija će biti za sada namijenjena da ih podsjeti kada treba da dobiju drugu dozu vakcine, ali gradski čelnici nijesu isključili ni mogućnost da bi mogla da bude primijenjena kao „propusnica“ za masovne događaje ili putovanja avionom.\nUčesnici ove inicijative su istakli da žele da naprave „elektronski pristup vakcinaciji, testiranju i drugim medicinskim podacima“ koji mogu da „koriste i bogati i siromašni“ i „jednostavan je kao onlajn bankarstvo“, rekao je Majk Sicilija, jedan od potpredsjednika „Orakla“.\nKako piše „Fajnenšel tajms“, novi pasoš će biti razvijen na osnovu postojećeg, koji je napravio „Komons Prodžekt“ i koji se već koristi kod tri velike avio-alijanse. Prema pisanju „Fajnenšel tajmsa“, „Komons Prodžekt“ je svoj pasoš razvio uz podršku Rokfeler fondacije.\nTehnološko-zdravstveni giganti imaju takvu namjeru, iako nema dokaza primanje vakcine „Fajzer-Bajonteka“ ili „Moderne“ može zaista da spriječi ljude da prenose virus, kako su obje kompanije priznale, navodi RT.\nTags: kovid pasošimeđunarodna putovanja\n„Balkansko mediteransko veče“ večeras u Kulturnom centru...\nSjećanje na bitku kod Lepanta\nNajviše prosvjetara išlo na primorjeIskorišćeno 13.000 turističkih...


Predloženo povećanje budžeta Vojvodine : Nadlanu.com\nPredloženo povećanje budžeta Vojvodine\nObjavljeno 20. maja 2011. / 16:47:16\nNOVI SAD, 20. maja 2011. (Beta) - Vlada Vojvodine saopštila je u petak da je utvrdila predlog rebalansu budžeta Pokrajine za 2011. godinu, koji predvidja povećanje budžeta od 1,12 milijardi dinara, odnosno za 1,84 odsto.\nKako se navodi u saopštenju sa sednice vlade, ukupan obim sredstava koji se rasporedjuje za potrošnju u ovoj budžetskoj godini, utvrdjuje se na nivou od 61,8 milijardi dinara.\nJedan od razloga rebalansa, dodaje se, nalazi se u potrebi da se u okviru utvrdjenog ukupnog fiskalnog deficita, prestruktuiraju izvori finansiranja njegovog pokrića.\nSmanjenje planiranih primanja od privatizacije, uz istovremeno uključivanje neutrošenih sredstava iz prethodnih godina, omogućavaju da se u okvirima utvrdjenog fiskalnog deficita finansiraju javne potrebe iz pokrajinskog budžeta iz raspoloživih sredstava, navedeno je u saopstenju.\nRebalansom budžeta predloženo je povećanje sredstava koja su namenjena, pre svega, za finansiranje kapitalnih ulaganja, u iznosu od 750 miliona dinara, kao i programa u oblasti poljoprivrede u iznosu od 611 miliona dinara.


Snage EU za brzo delovanje – težak put do novog dogovora, prethodni pokušaj propao - Izazov\nSnage EU za brzo delovanje – težak put do novog dogovora, prethodni pokušaj propao\nRadio-televizija Srbije\t 11. septembra 2021. 17:20\nHaotično povlačenje Evropljana iz Kabula u organizaciji američkih trupa pokrenulo je staru ideju o novim evropskim snagama za brzo delovanje.\n"Evropska unije trenutno razmatra takozvani strategijski kompas, važno oruđe koje bi moglo da ojača vojne i odbrambene kapacitete, kako bi Unija mogla da deluje kada su njeni interesi u pitanju i kada je potrebno da deluje ne čekajući druge. Deo diskusije se fokusira na predlog grupe članica da se formiraju snage za brzo delovanje. Trenutni predlog je da ih čini 5.000 ljudi koje treba da delegiraju zemlje članice a koji mogu da stignu dovoljno brzo", navodi portparol EU Peter Stano.\nPosle diskusije biće jasno i hoće li se originalni predlozi menjati. Konačna odluka o formiranju novih snaga biće doneta jednoglasno u čemu se nazire i prvi problem.\n"Imamo evropske borbene snage, one nikada nisu korišćene jer imamo mehanizam ali imamo problem s političkim odlukama i načinom donošenja odluka. Neke zemlje su rekle da će izneti predlog kako možemo da obnovimo ovaj koncept evropskih borbenih grupa posebno kako da ubrzamo donošenje odluka", smatra Matej Tonin, ministar odbrane Slovenije.\nVuk Vuksanović, istraživač Beogradskog centra za bezbednosnu politiku, kaže da treba uzeti u obzir da s EU ovakvom kakva jeste, bez konsenzusa o mnogo manjim pitanjima, bez namere da ulaže, najmanje bolno rešenje je da se kriju iza američkog bezbednosnog kišobrana.\nOno oko čega nema dileme jeste da je Evropi potrebno brže i efikasnije rešenje kriznih situacija.\n"2011. u vreme intervencije u Libiji nisu mogli bez SAD da snabdevaju svoje vazduhoplovne snage, to vidimo i u Avganistanu i EU ostaje opterećena sporošću svojom i zavisnošću od SAD", napominje Vuksanović.\nPrethodni pokušaj Unije da stvori tim za hitno reagovanje ostalo je samo na planu iz 2007. godine. Tada je stvorena jedinica od 1.500 vojnika koja nije korišćena zbog nesuglasica oko finansiranja i različitih spoljnopolitičkih stanovišta.


On je prioritet Reala za naredno leto, Perez od jedne želje ne odustaje! - Sportske.net\nOn je prioritet Reala za naredno leto, Perez od jedne želje ne odustaje!\nReal Madrid igra jako loše ove sezone, eksperiment sa Julenom Lopetegijem za sada ne daje rezultate.\nPSŽ prati Zvezdu, i oni napisali saopštenje!Traži se dobar levi bek širom Evrope, Murinjo u pol-poziciji!Venger blizu povratka i to u jednog od favorita za osvajanje LŠ?Trampa Junajteda i Totenhema?Madriđani pažljivo prate situaciju u Parizu!\n"Los Blankosi" su u prethodne tri godine potpuno pokorili Evropu, ali je Zidan digao sidro ovog leta i napustio kormilo "kraljevskog" kluba.\nU nedostatku rešenja, Florentino Perez je na njegov mesto postavio Julena Lopetegija, koji je zbog dogovora sa Madriđanima ostao bez selektorske pozicije u reprezentaciji Španije, samo dan pred početak Mundijala.\nPočeo je porazom u Super kupu Evrope Lopetegi svoju epizodu na klupi "Los Blankosa", ali su onda usledile nešto bolje igre.\nIpak, u prethodnih mesec dana Real ima velikih problema, u poslednja četiri meča nisu postigli nijedan gol, samim tim nisu upisali nijedan trijumf.\nVeć se priča o njegovoj smeni, a španski mediji su se već okrenuli i narednom letu i promenama koje bi Real mogao da doživi.\nOvog leta nisu dovodili zvučna imena, stizali su pretežnom mladi i talentovani fudbaleri, kao zalog za budućnost, a Perez je sebi ispunio jednu želju, angažovanjem Kurtoe iz Čelsija.\nKako su rezultati izostali, čini se da se u Madridu već sada okreću narednom letu, gde će predsednik Reala krenuti u kvalitetan šoping.\nKako španski "Sport" prenosi navode sa radio programa "Cadena Cope" prva meta madridskog Reala za prelazni rok narednog leta je plejmejker Totenhem Sparsa Kristijan Eriksen.\nSjajni Danac je jedan od najboljih u svom poslu u Evropi, svake sezone je u PL bio među najboljim asistentima lige, ima fantastičnu tehniku, odličan udarac, a vrlo dobro izvodi i prekide.\nNjegovi kvaliteti su opšte poznati, često se šuškalo da ga traži i Barsa, ali izgleda da u Madridu veruju da bi Eriksen bio idealna zamena za Luku Modrića.\nIako se u medijima u poslednje vreme sa Realom u vezu najčešće dovodio Eden Azar, izgleda da on nije deo primarnog plana Madriđana, kako će Real osim Eriksena, ponovo pokušati da angažuje i Nejmara.\nO njegovom transferu se pričao i minulog leta, ostao je ipak u Parizu, gde će još jednom pokušati da se domogne trofeja u Ligi šampiona.\nJasno je da će za ovakva pojačanja Realu trebati ogromna količina novca, moraće bez sumnje i da prodaju nekolicinu igrača, videćemo kakvu matematiku će osmisliti u klubu sa "Santijago Bernabeua", kako bi angažovali zvezde Totenhema i Pari sen Žermena.


VAŽNO OBAVEŠTENJE O PRIJAVI ISPITA ZA SEPTEMBARSKI ISPITNI ROK\ndatum postavljanja: 6.7.2018 Računarski centar\nPrijava ispita za septembarski ispitni rok će trajati od 9. do 13. jula 2018. godine.\nPored ovog produženja, uvodi se elektronsko plaćanje prijave ispita. Podsećamo sve studente da se prve tri prijave ispita obavljaju bez naknade, a da se četvrta i svaka naredna prijava naplaćuje, a po Pravilniku o visini školarine, administrativnih i drugih usluga Prirodno-matematičkog fakulteta Univerziteta u Nišu Ovaj pravilnik možete naći ovde. Da bi student mogao da prijavi ispit za koji je predviđena ova mera, potrebno je da na žiro-račun Fakulteta po ispitu uplati predviđenu sumu.\nSvaki student koristi poseban poziv na broj koji je naveden u primeru uplatnice u okviru studentskog portala. Ukoliko se koristi poziv na broj predviđen za drugu osobu, uplata će biti prosleđena na elektronski račun te druge osobe.\nStudenti koji žele da prijave ispite, a moraju da plate predviđenu naknadu, uplatu mogu da obave NE PRE PONEDELJKA (09.13.2018.) Savetujemo studentima da čuvaju uplatnice u svojoj arhivi.\nPosle isteka perioda prijave ispita, a do tri dana pred održavanje ispita, studenti mogu preko studentskog portala prijavljivati ispite. Naknadna prijava ispita se naplaćuje u skladu sa Pravilnikom i potrebno je na elektronskom računu imati potrebna sredstva radi uspešne prijave.


Blog - Stranica 5 od 23 - Naucionica\nSa promenom kalendara održavanja takmičenja došlo je i do promene programa na njima. Ovaj tekst ostavljamo da vidite kako je bilo nekada, a aktuelni program takmičenja možete naći ovde. Česti su nesporazumi, šta dolazi, a šta sigurno ne na školskim takmičenjima iz matematike. Pogledajte ovde …\n5. februara 2019. Takmičenja fizika, takmičenje autor Dejan\nTakmičenje iz fizike 2019.\nTakmičenja iz fizike učenika osnovnih škola za ovu godinu se odvijaju prema unapred određenom rasporedu koji možete videti ovde. Pojedine škole sa više zainteresovane dece mogu organizovati i školsko takmičenje. Učenici se takmiče u svom ili višem razredu bez obzira na osnovnu školu koju pohađaju …\n17. januara 2019. Aktuelno, Osnovna škola, Takmičenja 2019, mate, matematika, osnovna škola, rešenja, školsko takmičenje, zadaci autor Nenad36 Comments\nTri najpoznatije matematičke konstante su iracionalni brojevi, odnosno ne mogu se dobiti kao količnik celih brojeva i cifre posle decimalnog zareza nisu raspoređene u pravilnom rasporedu. Osim što se pojavljuju u matematici, često se javljaju i na drugim mestima, negde pod uticajem čoveka (poznate slike …\n18. decembra 2018. Aktuelno, Prvi razred IT autor Dejan1 Comment\nU poslednje vreme su uz odeljenja medicinske škole najpopularniji smerovi koji osposobljavaju učenike za rad u IT sektoru, jednoj od retkih oblasti gde zaposleni u našim krajevima lako dolaze do dobro plaćenih poslova. Trenutno u Srbiji na obrazovanju budućih IT stručnjaka radi 14 gimnazija među …\n1. novembra 2018. Sedmi razred autor Dejan1 Comment\nMatematička gimnazija – upis u sedmi razred\nPočetak novembra je vreme kada deca mali maturanti (i roditelji) počinju razmišljati o nastavku obrazovanja. Poslednjih godina slične dileme more i dve godine mlađe učenike. Novosadska gimnazija „Jovan Jovanović Zmaj“, kao i još nekoliko gimnazija širom Srbije (uključujući i matematičku gimnaziju iz Beograda) u svom …


CBCG: Platni promet u januaru 2016. godine 1,36 milijardi eura\nVrijednost realizovanog platnog prometa za 20 radnih dana u januaru iznosila je 1,36 milijardi eura, 47,7 odsto manje nego u decembru prošle godine, pokazuju podaci Centralne banke Crne Gore (CBCG).\nOd toga je 45,43 odsto realizovano u platnom sistemu CBCG (RTGS i DNS sistemu), a ostatak u internom, čiji su nosioci poslovne banke. U RTGS (Real Time Gross Settlement) sistemu se obavljaju pojedinačne platne transakcije između učesnika po bruto principu u realnom vremenu, a u DNS (Deferred Net Settlement) sistemu međubankarske platne transakcije po neto principu u odloženom vremenu.\n"U januaru je za 20 radnih dana realizovano 1,95 miliona naloga, od čega 27,57 odsto u RTGS i DNS sistemu, a 72,43 odsto u internom", navodi se u izvještaju CBCG.\nU januaru za 10,2 hiljade minuta produkcije nije bilo zastoja u radu sistema, pa je njegova raspoloživost bila 100 odsto.\nPrema podacima CBCG, u 2014. godini je vrijednost ukupnog realizovanog platnog prometa u zemlji iznosila 23,2 milijarde EUR, odnosno 3,9 odsto više u odnosu na 2013.\n"S druge strane, broj transakcija je porastao 7,5 odsto, na blizu 28 miliona transakcija. Gledano kroz strukturu, vrijednost prometa je porasla usljed rasta vrijednosti međubankarskog prometa 8,7 odsto, dok je vrijednost internog prometa neznatno smanjena, 0,1 odsto", navedeno je u izvještaju CBCG.\nIzvor: Vebsajt CdM, 18.02.2016.